

###### „ИНФРА ХОЛДИНГ“ АД

**МЕЖДИНЕН ФИНАНСОВ ОТЧЕТ**

**Индивидуалният годишен финансов отчет за периода, завършващ на 30 Юни 2024 с приложенията към него от страница 9 до страница 41 са одобрени от Съвета на директорите на „ИНФРА ХОЛДИНГ“ АД и подписани от:**

**Председател и изпълнителен член на СД: Съставител:**

**\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_**

**Антон Божков „ФИСКОНСУЛТИНГ“ ООД**

**/Татяна Христова Димитрова/**

**София, м. Юли 2024г.**

**СЪДЪРЖАНИЕ**

Индивидуален отчет за печалбата или загубата и другия всеобхватен доход

Индивидуален отчет за финансовото състояние

Индивидуален отчет за паричните потоци

Индивидуален отчет за промените в собствения капитал

ПРИЛОЖЕНИЯ

[ИНДИВИДУАЛЕН ГОДИШЕН ФИНАНСОВ ОТЧЕТ 9](#_Toc164268319)

[I. ОБЩА ИНФОРМАЦИЯ 9](#_Toc164268320)

[ІІ. БАЗА ЗА ИЗГОТВЯНЕ НА ИНДИВИДУАЛНИТЕ ФИНАНСОВИ ОТЧЕТИ И СЪЩЕСТВЕНА ИНФОРМАЦИЯ ЗА СЧЕТОВОДНИ ПОЛИТИКИ 10](#_Toc164268321)

[*ОСНОВНИ ПОКАЗАТЕЛИ НА СТОПАНСКАТА СРЕДА* 10](#_Toc164268322)

[*ЗЯВЛЕНИЕ ЗА СЪОТВЕТСТВИЕ* 10](#_Toc164268323)

[*СЪЩЕСТВЕНА ИНФОРМАЦИЯ ЗА СЧЕТОВОДНИ ПОЛИТИКИ* 11](#_Toc164268324)

[База за изготвяне 11](#_Toc164268325)

[База за изготвяне - Промени в счетоводната политика 14](#_Toc164268326)

[Минимална сравнителна информация 14](#_Toc164268327)

[Оповестявания на обезценка в отчетите 14](#_Toc164268328)

[Бази за оценяване, използвани при изготвянето на финансовите отчети 14](#_Toc164268329)

[Критични счетоводни преценки 15](#_Toc164268330)

[Оповестявания за комплекта финансови отчети 15](#_Toc164268331)

[Допустимо алтернативно третиране 15](#_Toc164268332)

[Финансов обзор от ръководството 16](#_Toc164268333)

[*ПРИЗНАВАНЕ НА ПРИХОД* 16](#_Toc164268334)

[*РАЗХОДИ* 16](#_Toc164268335)

[*ПЕЧАЛБИ ИЛИ ЗАГУБИ ЗА ПЕРИОДА* 17](#_Toc164268336)

[**Инвестиции в дъщерни предприятия** 17](#_Toc164268337)

[Финансови инструменти 18](#_Toc164268338)

[Последваща оценка на финансови активи 18](#_Toc164268339)

[Обезценка на финансови активи 19](#_Toc164268340)

[Отписване на финансови активи 19](#_Toc164268341)

[**Последваща оценка на финансови пасиви** 20](#_Toc164268342)

[**Отписване на финансови пасиви** 20](#_Toc164268343)

[**Лихвени кредити и заеми** 20](#_Toc164268344)

[Това пояснение представя информация за договорните взаимоотношения на Дружеството относно ангажименти по лихвени кредити и заеми. Информация за въздействието на лихвените проценти е представена в раздел IV, точка 2 *Цели и политики на управление на финансовия риск.* 20](#_Toc164268345)

[Лихви, дивиденти, загуби и печалби 20](#_Toc164268346)

[Компенсиране на финансов актив и финансов пасив 21](#_Toc164268347)

[Пари и парични еквиваленти 21](#_Toc164268348)

[*РАЗХОДИ ПО ЗАЕМИ* 21](#_Toc164268349)

[*СДЕЛКИ В ЧУЖДЕСТРАННА ВАЛУТА* 21](#_Toc164268350)

[*ПЕНСИОННИ И ДРУГИ ЗАДЪЛЖЕНИЯ КЪМ ПЕРСОНАЛА ПО СОЦИАЛНОТО И ТРУДОВО ЗАКОНОДАТЕЛСТВО* 22](#_Toc164268351)

[*ДАНЪЦИ ВЪРХУ ДОХОДА И ДДС* 23](#_Toc164268352)

[Данък върху добавената стойност (ДДС) 24](#_Toc164268353)

[*ПРОВИЗИИ* 24](#_Toc164268354)

[*КАПИТАЛ* 24](#_Toc164268355)

[Разпределяне на дивидент 24](#_Toc164268356)

[Собствени акции 24](#_Toc164268357)

[*ОПРЕДЕЛЯНЕ НА СПРАВЕДЛИВА СТОЙНОСТ* 25](#_Toc164268358)

[*КРИТИЧНИ СЧЕТОВОДНИ ПРЕЦЕНКИ И ПРИБЛИЗИТЕЛНИ ОЦЕНКИ* 26](#_Toc164268359)

[Тестове за обезценка на финансови активи 26](#_Toc164268360)

[Справедливата стойност на некотирани инвестиции 27](#_Toc164268361)

[Приблизителна оценка на отсрочените данъци 27](#_Toc164268362)

[Условни активи и пасиви 27](#_Toc164268363)

[*СВЪРЗАНИ ЛИЦА И СДЕЛКИ МЕЖДУ ТЯХ* 27](#_Toc164268364)

[III. ДОПЪЛНИТЕЛНА ИНФОРМАЦИЯ КЪМ СТАТИИТЕ НА ИНДИВИДУАЛНИЯ ФИНАНСОВ ОТЧЕТ 28](#_Toc164268365)

[*1.Индивидуален отчет за печалбата или загубата и другия всеобхватен доход* 28](#_Toc164268366)

[1.1. Разходи за външни услуги 28](#_Toc164268367)

[1.2. Разходи за персонала 28](#_Toc164268368)

[1.3. Финансови приходи и финансови разходи 28](#_Toc164268369)

[1.6. Нетна загуба на акция 28](#_Toc164268370)

[*2. Индивидуален отчет за финансовото състояние* 29](#_Toc164268371)

[Нетекущи активи 29](#_Toc164268372)

[2.1. Инвестиции в дъщерни предприятия 29](#_Toc164268373)

[2.2. Активи по отсрочени данъци 29](#_Toc164268374)

[Текущи активи 30](#_Toc164268375)

[2.3 Други текущи финансови активи 30](#_Toc164268376)

[2.4 Парични средства 31](#_Toc164268377)

[2.5. Собствен капитал 31](#_Toc164268378)

[2.5.2.Премии от емисии 31](#_Toc164268379)

[На 29.07.2008г. е вписано увеличение на капитала на дружеството, което става с публично предлагане на нови акции. Формирана е премия от емисии в размер на 10 072 хил.лв. 31](#_Toc164268380)

[2.5.3. Финансов резултат 31](#_Toc164268381)

[2.6. Текущи търговски и други задължения 31](#_Toc164268382)

[2.7. Други текущи финансови пасиви 32](#_Toc164268383)

[IV. ДРУГИ ОПОВЕСТЯВАНИЯ 33](#_Toc164268384)

[*1. Свързани лица и сделки със свързани лица* 33](#_Toc164268385)

[*2. Цели и политика за управление на финансовия риск* 35](#_Toc164268386)

[*Оценка* 36](#_Toc164268387)

[*Информация за финансовия риск* 37](#_Toc164268388)

[Кредитен риск 37](#_Toc164268389)

[Ликвиден риск 37](#_Toc164268390)

[Лихвен риск 37](#_Toc164268391)

[Валутен риск 37](#_Toc164268392)

[Пазарен риск 38](#_Toc164268393)

[Климатични рискове 38](#_Toc164268394)

[3*. Управление на капитала* 39](#_Toc164268395)

[*4. Условни активи и пасиви* 39](#_Toc164268396)

[*6. Възнаграждение за одит* 39](#_Toc164268397)

[*7. Принцип-предположение за действащо предприятие – финансово състояние* 39](#_Toc164268398)

[*8. Значими събития през първо шестмесечие на 2024г. и ефекти върху дружеството* 40](#_Toc164268399)

[V. ФИНАНСОВИ ПОКАЗАТЕЛИ 41](#_Toc164268400)



# ИНДИВИДУАЛЕН МЕЖДИНЕН ФИНАНСОВ ОТЧЕТ ЗА ПЪРВО ШЕСТМЕСЕЧИЕ НА 2024

# I. ОБЩА ИНФОРМАЦИЯ

|  |  |
| --- | --- |
| ***Наименование на Дружеството****:* | ***„ИНФРА ХОЛДИНГ" АД*** |
|  |  |
|  |  |
| ***Съвет на директорите***  ***Председател:***  ***Членове:*** | ***Антон Василев Божков***  ***1.Татяна Христова Димитрова***  ***2.Емилия Кирилова Симеонова*** |
| ***Изпълнителен директор:*** | ***3.Антон Василев Божков*** |
| ***Съставител:*** | ***Фисконсултинг ООД*** |
| ***Юристи:*** | ***Антон Иванов Арнаудов*** |
| ***Държава на регистрация на Дружеството:*** | ***България*** |
| ***Седалище и адрес на регистрация:*** | ***гр.София,общ.Красно село,***  ***бул. Цар Борис III №126*** |
|  |  |
| ***Обслужващи банки:*** | ***Интернешънъл Асет Банк АД*** |

**Финансовият отчет е междинен индивидуален отчет на Дружеството.**

*Предмет на дейност и основна дейност/и на Дружеството: Дружеството е регистрирано в България.* Основната му дейност е свързана с Придобиване, управление, оценка и продажба на участия в български и чуждестранни дружества, придобиване, оценка и продажба на патенти, отстъпване на лицензии за използване на патенти на дружества, в които холдинговото дружество участва, финансиране на дружества, в които холдинговото дружество участва, придобиване, управление и продажба на акции, всякаква друга дейност, незабранена от закона Инвестиции в дъщерни и асоциирани предприятия.

*Дружеството е публично дружество по смисъла на ЗППЦК.*

*Дата на междинния финансов отчет:* 30.06.2024 г.

*Текущ период:* годината, започваща на 01.01.2024 г. и завършваща на 30.06.2024 г.

*Предходен период:* годината, започваща на 01.01.2023г. и завършваща на 31.12.2023 г. за баланс и собствен капитал и период 01.01.2023 г. -30.06.2023 г. за ОПР и паричен поток.

*Дата на одобрение на междинния финансов отчет: 18.07.2024 г.*

*Орган одобрил индивидуалния финансов отчет:* Съвет на директорите, чрез решение вписано в протокол от 18.07.2024 г.

**Структура на капитала**

“**ИНФРА ХОЛДИНГ**” **АД** е акционерно дружество, регистрирано в Софийски градски съд по фирмено дело № 5131/2007 г.

**Основен /записан/ капитал**



# ІІ. БАЗА ЗА ИЗГОТВЯНЕ НА ИНДИВИДУАЛНИТЕ ФИНАНСОВИ ОТЧЕТИ И СЪЩЕСТВЕНА ИНФОРМАЦИЯ ЗА СЧЕТОВОДНИ ПОЛИТИКИ

*Индивидуалният финансов отчет е изготвен съгласно изискванията на българското счетоводно законодателство в националната валута на Република България - български лев.*

От 1 януари 1999 година българският лев е с фиксиран курс към еврото: 1. 95583 лева за 1 евро.

*Точността на сумите представени в индивидуалния финансов отчет е хиляди български лева****.***

Настоящият индивидуален финансов отчет е изготвен в съответствие с изискванията на Международни стандарти за финансови отчети (МСФО), приети от Комисията на Европейския съюз. Индивидуалния финансов отчет е изготвен и в съответствие с изискванията на Международните стандарти за финансова отчетност, публикувани от Международния съвет по счетоводни стандарти. Всички Международни стандарти за финансови отчети са публикувани от Международния съвет по счетоводни стандарти, в сила за периода на изготвяне на тези и финансови отчети, са приети от Европейския съюз чрез процедура за одобрение, установена от Комисията на Европейския съюз.

Индивидуалния финансов отчет е изготвен на принципа на действащо предприятие, което предполага, че Дружеството ще продължи дейността си в обозримо бъдеще.

Изготвянето на индивидуалните финансови отчети в съответствие с МСФО, изисква употребата на счетоводни приблизителни оценки. Когато е прилагало счетоводната политика, ръководството се е основавало на собствената си преценка. Елементите на индивидуалните финансови отчети, чието представяне включва по-висока степен на преценка или субективност, както и тези елементи, за които предположенията и оценките имат значително влияние върху индивидуалните финансови отчети като цяло, са отделно оповестени в съответните приложения на настоящия отчет.

## *ОСНОВНИ ПОКАЗАТЕЛИ НА СТОПАНСКАТА СРЕДА*

Основните показатели на стопанската среда, които оказват влияние върху дейността на Дружеството, за периода 2023 – 2022 г. са представени в таблицата по-долу:

|  |  |  |  |  |
| --- | --- | --- | --- | --- |
| **Показател** | **2023** | **Към дата** | **Източник** | **2022** |
| БВП производствен метод в млн. лв.\* | 131 895 | Q3/2023 | НСИ | 167 809 |
| Реален растеж на БВП\* | 1.80% | Q3/2023 | НСИ | 3.90% |
| Инфлация в края на годината\* | 4.70% | 2023 | НСИ | 16.90% |
| Среден валутен курс на щатския долар | 1.80656 | 2023 | БНБ | 1.861798 |
| Валутен курс на щатския долар | 1.76998 | 31.12.2023 | БНБ | 1.83371 |
| Безработица в края на годината\* | 4.2 | Q4 | НСИ | 3.9 |
| Основен лихвен процент в края на годината | 3.80% | 31.12.2023 | БНБ | 1.30% |

*\*Данните за 2023г. са предварителни, Източници НСИ, БНБ - публикации 2023и 2024г.*

## *ЗЯВЛЕНИЕ ЗА СЪОТВЕТСТВИЕ*

Дружеството води своето текущо счетоводство и изготвя финансовите си отчети в съответствие с Международните стандарти за финансова отчетност (МСФО).

## *СЪЩЕСТВЕНА ИНФОРМАЦИЯ ЗА СЧЕТОВОДНИ ПОЛИТИКИ*

### База за изготвяне

Този междинен индивидуален финансов отчет е изготвен в съответствие с Международните Стандарти за Финансово Отчитане, издадени от Съвета за Международния Счетоводни Стандарти (СМСС) и всички разяснения издадени от Комитета за Разяснения на МСФО, които ефективно са в сила на и от 1 януари 2023г. и които са приети от Комисията на Eвропейския съюз.

Междинният финансов отчет включва индивидуален отчет за печалбата или загубата и другия всеобхватен доход, индивидуален отчет за финансовото състояние, индивидуален отчет за промените в собствения капитал, индивидуален отчет за паричните потоци, както и пояснителни приложения. Приходи и разходи, с изключение на компоненти на друг всеобхватен доход, се признават в печалбата или загубата. Друг всеобхватен доход се признава в отчета за печалбата или загубата и другия всеобхватен доход и включва елементи на приходи и разходи (включително корекции от преквалификация), които не са признати в печалбата или загубата, както изисква или както е разрешено от МСФО. Корекции от преквалификация са сумите, преквалифицирани в печалба или загуба в отчета за печалбата или загубата и другия всеобхватен доход за текущия период, които са били признати в друг всеобхватен доход през текущия и предходни периоди. Транзакции със собствениците на Дружеството в качеството им на собственици се признават в отчета за промените в собствения капитал.

Дружеството избира да представи един индивидуален отчет за печалбата или загубата и другия всеобхватен доход и да представи печалбата или загубата и другия всеобхватен доход в два раздела. Разделите се представят заедно, като този за печалбата или загубата е първи, следван непосредствено от раздела за другия всеобхватен доход.

Дружеството избира да представя индивидуалния отчет за печалбата или загубата и другия всеобхватен доход, като при класификацията използва метода „същност на разходите”.

Форматът на индивидуалния отчет за финансовото състояние е базиран на разграничението текущ/нетекущ.

За текущата финансова година Дружеството е приело всички нови и/или ревизирани стандарти и тълкувания, издадени от Съвета по Международни счетоводни стандарти (СМСС) и респ. от Комитета за разяснения на МСФО, които са били уместни за неговата дейност.

От възприемането на тези стандарти и/или тълкувания, в сила за годишни периоди започващи на 1 януари 2023 г., не са настъпили промени в счетоводната политика на дружеството, освен някои нови и разширяването на вече установени оповестявания, без това да доведе до други промени във финансовите резултати, класификацията или оценката на отделни отчетни обекти и операции.

Следните изменения на съществуващите стандарти, издадени от Съвета по международни счетоводни стандарти и приети за прилагане от ЕС, са в сила от 1 януари 2023 година:

*• Промени в МСС 1 Представяне на финансови отчети и МСФО Практическо изявление 2: Оповестяване на счетоводни политики и в МСС 8 Счетоводна политика, промени в счетоводните приблизителни оценки и грешки*. С измененията в МСС 1 и МСС 8 се изясняват разликите между счетоводните политики и счетоводните приблизителни оценки с цел да се подобри последователното прилагане на счетоводните стандарти и съпоставимостта на финансовите отчети. Обясняват как предприятията могат да идентифицират съществена информацията относно счетоводните политики и да дават примери кога информация за счетоводните политики е вероятно да бъде съществена. Поясняват, че информацията за счетоводните политики може да бъде съществена, поради своята същност, дори и когато съответните суми са несъществени. С промените се пояснява, че информацията за счетоводните политики е съществена, ако е необходима на потребителите на финансовите отчети на предприятието за разбирането на друга съществена информация във финансовите отчети и ако предприятието оповестява несъществена информация за счетоводните политики, това не следва да води до прикриване на съществена информация за счетоводните политики. Изменението на МСС 8 Счетоводни политики, промени в счетоводните оценки и грешки изяснява как компаниите трябва да разграничават промените в счетоводните политики от промените в счетоводните оценки. Разграничението е важно, тъй като промените в счетоводните оценки се прилагат перспективно към бъдещи транзакции и други бъдещи събития, докато промените в счетоводната политика обикновено се прилагат ретроспективно към минали транзакции и други минали събития, както и към текущия период.

*•Изменения в МСС 12 Данъци върху дохода -* *относно отсрочени данъци, свързани с активи и пасиви, произтичащи от единична транзакция.* Измененията ограничават обхвата на освобождаване от признаване на отсрочени данъчни пасиви, вследствие на което то не се прилага за транзакции, при които при първоначално признаване, възникват равни по размер облагаеми и подлежащи на приспадане временни разлики. Такива транзакции са признаването на актив “право на ползване” и задължения по лизинг от лизингополучателите на датата на стартиране на лизинга, както и при начисляване на задължения за демонтаж, преместване и възстановяване, включени в себестойността на съответния актив. С влизане в сила на измененията предприятията следва да признаят всеки отсрочен данъчен актив (до степента, до която е вероятно да съществува облагаема печалба, срещу която да могат да се използват намаляемите временни разлики) и отсрочен данъчен пасив (за всички облагаеми временни разлики) съобразно критериите на МСС 12 за сделки, свързани с активи и пасиви, произтичащи от единични транзакции на или след началото на най-ранния представен във финансовия отчет сравнителен период. Предприятията признават кумулативния ефект от първоначалното прилагане на измененията като корекция на началното салдо на неразпределената печалба или друг компонент на собствения капитал, ако е подходящо към тази дата. Ръководството е направило проучване и е определило, че тези промени не оказват съществено влияние върху счетоводната политика и върху стойностите и класификацията на активите, пасивите, операциите и резултатите на дружеството.

*•Изменения в МСС 12 Данъци върху дохода -* *относно данъци върху дохода от втори стълб, свързани с международна данъчна реформа.* Прието е като изключение от изискванията на Стандарта, да не се признават отсрочени данъчни активи и пасиви, свързани с данъците върху дохода от втория стълб, нито да се оповестява информация за тях. Изисква се Дружеството да оповести, че е приложило изключението, както и да оповести отделно разходите /приходите/за /от/ текущи данъци, свързани с данъците върху дохода от втори стълб. Когато има приети или почти приети законодателни актове относно данъци от втори стълб, които все още не са влезли в сила, следва да се оповести известната или подлежаща на приблизително оценяване при разумни усилия информация, която да помогне на ползвателите на финансовите отчети да разберат доколко Дружеството е изложено на данъци върху дохода от втори стълб, произтичащи от тези законодателни актове. Измененията включват Примери за оповестяване на информация, така, че да се изпълнят изискванията на параграфи 88в-88г. Измененията приети от ЕК и публикувани през м.Ноември 2023г. се прилагат за годишни отчетни периоди започващи на 1 януари 2023г. или след тази дата. Оценката на този етап показва, че нямат ефект върху дружеството, като е направено подходящо оповестяване..

*•МСФО 17 „Застрахователни договори” – През май 2017 г. СМСС публикува МСФО 17 Застрахователни договори (МСФО 17), изчерпателен нов счетоводен стандарт за застрахователни договори, обхващащ признаването и оценяването, представянето и оповестяването. С влизането му в сила, МСФО 17 заменя МСФО 4 Застрахователни договори (МСФО 4), който беше публикуван през 2005 г.* МСФО 17 се прилага към всички видове застрахователни договори (т.е. животозастраховане, общо застраховане, пряко застраховане и презастраховане), независимо от вида на предприятията, които ги издават, както и по отношение на определени гаранции и финансови инструменти с допълнителен, негарантиран доход (участие по преценка). Ще се прилагат малко на брой изключения от обхвата. Общата цел на МСФО 17 е да осигури счетоводен модел на застрахователните договори, който е по-полезен и последователен за застрахователите. Той не е приложим за дейността на дружеството, поради което ръководството не е оценявало неговото приложение.

*•Подобрения на МСФО 17 „Застрахователни договори“ - Изменения са свързани с първоначалното прилагане на МСФО 17 и МСФО 9 – сравнителна информация.* С тях се добавя опция за преход отнасяща се до сравнителна информация за финансови активи при първоначално прилагане на МСФО 17 с цел намаляване на счетоводни несъответствия, възникващи между финансови активи и задължения по застрахователни договори в сравнителната информация при първоначално прилагане на МСФО 17 и МСФО 9. Прилагането на промените е по избор и се отнасят само до представянето на сравнителната информация при първоначално прилагане на МСФО 17. Не са приложими за дейността на дружеството, поради което ръководството не е оценявало приложението им.

Следните нови или ревизирани стандарти, нови разяснения и промени към съществуващи стандарти, които към отчетната дата са издадени от Съвета по международни счетоводни стандарти (СМСС), но все още не са в сила за годишни периоди, започващи на 1 януари 2023г. или не са одобрени за прилагане от ЕС и съответно не са взети предвид при изготвянето на настоящия финансов отчет:

*•*Изменения в МСФО 10 „Консолидирани финансови отчети“ и МСС 28 „Инвестиции в асоциирани и съвместни предприятия“ (с отложена ефективна дата на влизане в сила, подлежаща на определяне от СМСС) – относно продажби или апорт на активи между инвеститор и негови асоциирани или съвместни предприятия (с отложена ефективна дата на влизане в сила, подлежаща на определяне от СМСС). Тези промени са насочени към решаването на счетоводното третиране на продажбите или апортите на активи между инвеститор и негови асоциирани или съвместни предприятия. Те потвърждават, че счетоводното третиране зависи дали продаваните активи или апортираните немонетарни активи, конституират или не по същество „бизнес” по смисъла на МСФО 3. Ако тези активи като съвкупност не отговарят на определението за „бизнес” инвеститорът признава печалба или загуба до процента, съответстващ на дела на другите несвързани инвеститори в асоциираното или съвместното предприятие. В случаите когато се продават активи или се апортират немонетарни активи, които като съвкупност са „бизнес”, инвеститорът признава изцяло печалбата или загубата от транзакцията. Тези промени ще се прилагат перспективно. СММС отложи началната дата на приложение на тези промени за неопределено време. Ръководството е в процес на проучване, анализ и оценка на ефектите от промените, които биха оказвали влияние върху счетоводната политика и върху класификацията и представянето на активите и пасивите на дружеството;

*•*Изменения в МСС 1 „Представяне на финансови отчети“ - (в сила за годишни периоди, започващи на или след 1 януари 2024 г., приети от ЕК). Измененията в МСС 1 Представяне на финансови отчети изясняват, че пасивите се класифицират като текущи или нетекущи в зависимост от правата, които съществуват в края на отчетния период. Класификацията не се влияе от очакванията на предприятието или събитията след датата на отчитане (напр. нарушение на споразумението). Измененията също така изясняват какво се има в предвид, когато в МСС 1 се реферира към „уреждане“ на пасив. Тези първоначални изменения на МСС 1 са публикувани през 2020г..

Измененията могат да повлияят на класификацията на пасивите, особено за субектите, които преди са обмисляли намеренията на ръководството да определи класификацията, както и за някои пасиви, които могат да бъдат преобразувани в собствен капитал.

Промените трябва да се прилагат ретроспективно в съответствие с нормалните изисквания в МСС 8 Счетоводни политики, промени в счетоводните оценки и грешки.

Изменения в МСС 1 относно нетекущи задължения, обвързани с ограничителни условия. Тези промени уточняват, че само ограничителни условия, които предприятието е длъжно да спазва на или преди края на отчетния период засягат правото на предприятието да отложи уреждането на съответните задължения за най-малко дванадесет месеца след отчетната дата и съответно само те следва да се вземат предвид при оценката на класификацията на задълженията като текущи или нетекущи. Тези споразумения влияят върху това дали правото съществува в края на отчетния период, дори ако спазването на условията се оценява след него (например ограничително условие, базирано на финансовото състояние на предприятието към края на отчетния период, но оценено след неговия край). Ограничителни условия, които се изчисляват на база на финансовото състояние на предприятието след края на отчетния период (например на база на финансовото състояние на предприятието шест месеца след отчетната дата) не следва да се вземат предвид при определяне на класификацията на задълженията и правото на тяхното отлагане. Въпреки това предприятията следва да оповестят информация за ограничителните условия, обхващащи наблюдаем период в рамките на дванадесет месеца след края на отчетния период с цел оценка на риска от това дали задълженията биха станали изискуеми. Промените се прилагат ретроспективно. По-ранно прилагане е разрешено, но едновременно с прилагането на промените в МСС 1 Представяне на финансови отчети относно класифицирането на задълженията като текущи и нетекущи. Ръководството е направило проучване и е определило, че тези промени не биха оказали съществено влияние върху счетоводната политика и върху стойностите и класификацията на активите, пасивите, операциите и резултатите на дружеството.

*•*Изменения на МСФО 16 Лизинг: Задължение по лизинг при продажба и обратен лизинг в сила от 1 януари 2024 г., приети от ЕК. Изменението изисква след началната дата на лизинга (датата на предоставяне на основния актив) продавачът лизингополучател да определи „лизингови плащания“ и „ревизирани лизингови плащания“ по начин, по който да не признае печалба или загуба, която се отнася до правото на ползване, задържано от него. Промените не се отнасят за признаване на печалби и загуби във връзка с частично или пълно прекратяване на лизинговия договор. Промените се прилагат ретроспективно. По-ранно прилагане е разрешено.

*•*Изменения на МСС 7 и МСФО 7 Споразумения за финансиране на доставчици: Оповестявания в сила от 1 януари 2024 г., които все още не са приети от ЕК. С измененията се въвеждат нови оповестявания целящи да помогнат на потребителите на финансовите отчети да оценят ефектите на тези споразумения и договорености върху задълженията на предприятието, паричните потоци и ликвидния риск.

Освен това Стандартите за отчитането във връзка с устойчивостта, които предприятията трябва да използват за годишни периоди започващи на 01.01.2024г. и след това, за да извършват отчитането си във връзка с устойчивостта в съответствие с членове 19а и 29а от Директива 2013/34/ЕС, са приети от ЕК с Регламент 2023/2772 от 31.07.2023г. на този етап изискват допълнителен анализ и приемане на план за действие в отговор на изискванията на националното и европейското законодателство.

Ръководството е в процес на проучване, анализ и оценка на ефектите от промените в горепосочените стандарти, които не са влезли все още в сила, доколко ще окажат влияние върху счетоводната политика и върху стойностите и класификациите на активите, пасивите, операциите и резултатите на Дружеството в следващите отчетни периоди.

### База за изготвяне - Промени в счетоводната политика

Възприетата счетоводна политика е последователна с прилаганата през предходната година.

### Минимална сравнителна информация

С изключение на случаите, когато МСФО разрешават или изискват друго, Дружеството представя сравнителна информация по отношение на предходен период за всички суми, отчетени във финансовите отчети за текущия период.

Дружеството представя като минимум два отчета за финансовото състояние, два отчета за печалбата или загубата и другия всеобхватен доход, два отделни отчета за печалбата или загубата (ако се представят такива), два отчета за паричните потоци и два отчета за промените в собствения капитал и свързаните с тях пояснителни приложения.

Когато текстовата описателна информация, съдържаща се във финансовите отчети за предходния/предходните период(и), продължава да бъде актуална и за текущия период се прави връзка с предходния, особено когато това е свързано с несигурности, приблизителни оценки, провизии или обезценки.

### Оповестявания на обезценка в отчетите

При сегашната икономическа среда, оповестяванията, отнасящи се до обезценка, се характеризират с нарастващо значение. Поради това тези Пояснителни приложения към отчетите на Дружеството, съдържат подробни оповестявания на обезценка, към следните раздели:

* Оповестявания по счетоводната политика;
* Оповестявания на критични съществени предположения;
* Финансови активи;
* Цели и политики за управление на финансовия риск. Оценка.

### Бази за оценяване, използвани при изготвянето на финансовите отчети

Индивидуалният финансов отчет е изготвен на базата на историческата цена, с изключение на определени имоти и финансови инструменти, които се отчитат по преоценена стойност или справедлива стойност в края на всеки отчетен период, както е обяснено в счетоводната политика, по-долу.

Историческата цена обикновено се базира на справедливата стойност на възнаграждението, което е дължимо (договорено) при замяна на стоки и услуги.

Справедлива стойност е цената, която би била получена при продажба на актив или платена при прехвърлянето на задължение при обичайна сделка между пазарни участници към датата на оценяване, независимо от това дали тази цена е пряко наблюдавана или оценява като се използва друга техника за оценка. При определяне на справедливата стойност на един актив или пасив, дружеството взима под внимание характеристиките на актив или пасив, така, както участниците на пазара биха взели тези характеристики предвид при ценообразуването на актива или пасива към датата на оценяване. Справедлива стойност за измерване и / или оповестяване цели в този финансов отчет, се определя на такава база, с изключение на базата на акции, платежни операции, които са в обхвата на МСФО 2, лизингови сделки, които са в обхвата на МСС 17, и измервания, които имат някои прилики със справедлива стойност, но не са по справедлива стойност, като нетна реализируема стойност в МСС 2 или стойност в употреба в МСС 36.

В допълнение, за целите на финансовата отчетност, справедливата стойност се категоризират в Ниво 1, 2 или 3 въз основа на степента, в която входящите данни за измерванията на справедливата стойност, се наблюдават и на значимостта на факторите за оценяването на справедливата стойност в своята цялост, които са описани, както следва:

Хипотези от 1-во ниво - Обявени (некоригирани) цени на активните пазари за идентични активи или пасиви, до които предприятието може да има достъп към датата на оценяване.

Хипотези от 2-ро ниво Други хипотези освен включените в ниво 1 обявени цени за актив или пасив, които са наблюдаеми пряко или косвено.

Хипотези от 3-то ниво Ненаблюдаеми хипотези за актив или пасив. Получени от техники за оценка , които включват входове за актива или пасива , които не се основават на пазарни данни ( непазарни фактори).

Прилагането на справедлива стойност е подробно оповестено раздел „Определяне на справедлива стойност“.

### Критични счетоводни преценки

При прилагането на счетоводните политики на Дружеството, които са описани в бележките в настоящото приложение, ръководството на Дружеството е длъжно да прави преценки, приблизителни оценки и предположения за балансовата стойност на активите и пасивите, които не са лесно видими от други източници. Преценките и свързаните с тях предположения се базират на историческия опит и други фактори, които се считат за подходящи. Действителните резултати могат да се различават от тези оценки.

Преценките и основните предположения се преглеждат на текуща база. Преработените счетоводни оценки се признават в периода, в който оценката е преразгледана, ако прегледа засяга само този период, или в периода на преразглеждането и бъдещи периоди, ако прегледите засягат както текущия и бъдещите периоди.

Критичните счетоводни преценки са подробно оповестени в раздел „Критични счетоводни преценки и приблизителни оценки“.

### Оповестявания за комплекта финансови отчети

Пълният комплект индивидуални финансови отчети, включва следните компоненти:

* Индивидуален отчет за финансовото състояние към края на периода;
* Индивидуален отчет за печалбата или загубата и другия всеобхватен доход за периода;
* Индивидуален отчет за промените в собствения капитал за периода;
* Индивидуален отчет за паричните потоци за периода;
* пояснителни приложения, представляващи обобщение на по-важните счетоводни политики и друга пояснителна информация, сравнителна информация по отношение на предходния период.

Представят се с еднакво значение всички финансови отчети в пълен комплект от финансови отчети.

Изборът на ръководството е да представи един индивидуален отчет за печалбата или загубата и другия всеобхватен доход.

Ръководството е избрало да представя компонентите на другия всеобхватен доход преди свързаните данъчни ефекти. Данъка между компонентите се разпределя между тези, които биха могли впоследствие да бъдат прекласифицирани в раздела на печалбата или загубата, и тези, които няма впоследствие да бъдат прекласифицирани в този раздел.

### Допустимо алтернативно третиране

В определени случаи, МСФО позволява повече от едно възможно счетоводно третиране на определена сделка или събитие. Лицата, изготвящи финансовите отчети, трябва да изберат това третиране, което най-точно съответства на дейността на Дружеството.

Съгласно МСС 8, от Дружеството се изисква да подбере и да прилага своите счетоводни политики последователно за подобните сделки и/или за други събития и условия, освен когато даден МСФО конкретно изисква или позволява категоризация на позициите, за които могат да са подходящи различни политики. Когато даден МСФО изисква или позволява такава категоризация, за всяка една отделна категория се подбира и последователно се прилага най-подходящата счетоводна политика. Поради това, след като вече е избрано някое от алтернативните третирания, то се превръща в счетоводна политика и трябва да бъде последователно прилагано. Промени по счетоводната политика трябва да се извършват само когато това се изисква по силата на стандарт или тълкуване, или ако, в резултат на промяната, въпросните финансови отчети ще предоставят по-надеждна и релевантна информация.

В настоящата публикация, когато МСФО дава възможност за избор, Дружеството възприема едно от възможните третирания, а именно това, което е най-подходящо за обстоятелствата, в които се намира. В коментара се описва подробно коя е избраната политика, както и причините за този избор, и се представят накратко разликите в изискванията относно оповестяванията.

### Финансов обзор от ръководството

В допълнение към финансовите отчети, Дружеството представя Междинен доклад за дейността. В МСФО няма изискване да се представя такава информация, макар че параграф 13 от МСС 1 съдържа кратко описание на това, което може да бъде включено в един годишен доклад. През декември 2011г. Съветът по международни счетоводни стандарти (СМСС) издаде МСФО Изложение за практиката - *Коментар на ръководството,* който очертава една широка, необвързваща рамка за представянето на коментара на ръководството във връзка с финансовите отчети, изготвени в съответствие с МСФО. Ако Дружеството реши да следва указанията, съдържащи се в *Изложението за практиката*, то ръководството се насърчава да обясни степента, в която е било следвано *Изложението за практиката*. Изявлението за съответствие с *Изложението за практиката* се допуска само, ако въпросното *Изложение* е било следвано изцяло.

Съдържанието на финансовия обзор от ръководството се определя от местни изисквания на пазара и от въпросите, които са специфични за дадена юрисдикция. Поради това, Дружеството не е представило финансов обзор от ръководството, а Междинен доклад за дейността.

## *ПРИЗНАВАНЕ НА ПРИХОД*

Приходите в дружеството се признават на база принципа за начисляване и до степента, до която стопанските изгоди се придобиват от дружеството и доколкото приходите могат надеждно да се измерят.

Приходите се оценяват на база справедливата цена на предоставените активи или услуги, нетно от косвени данъци (данък добавена стойност) и предоставени отстъпки.

При предоставянето на услуги, приходите се признават, отчитайки етапа на завършеност на сделката към края на отчетния период, ако този етап може да бъде надеждно измерен, както и разходите, извършени по сделката и разходите за приключването й.

Приходите се оценяват на база справедливата цена на предоставените активи или услуги, нетно от косвени данъци (данък добавена стойност) и предоставени отстъпки.

Финансовите приходи включват приходи от лихви по инвестирани средства ( включително инвестиции, на разположение за продажба), приходи от дивиденти, печалба от продажба на финансови активи на разположение за продажба, печалби от операции с финансови инструменти, промени в справедливата стойност на финансови активи отчитани по справедлива стойност в печалбата или загубата, печалба от операции в чуждестранна валута, признати като печалби и загуби, печалба от продажба на инвестиции в дъщерни предприятия.

Приходи от лихви се признават пропорционално за периода по метода на ефективната лихва. Ефективният лихвен процент е лихвата, която точно дисконтира очакваните бъдещи парични постъпления за периода на очаквания живот на финансовия инструмент или, когато е подходящо за по-къс период, до балансовата стойност на финансовия актив. Изчисляването включва всички такси и други възнаграждения, които са получени и са неразделна част от приходите по заеми изчислени с ефективния лихвен процент.

Печалби от продажби на вземания и други финансови активи се признават в отчета за печалбата или загубата и другия всеобхватен доход на датата, на която Дружеството е прехвърлило правата си върху вземанията (финансовите активи) и вече не може да получава възвръщаемост от тях.

Печалбите в резултат от покупко-продажби на вземания се представят като „Печалби от операции с финансови инструменти“ в приложенията към финансовия отчет. Печалбите от покупко-продажби на вземания се признават при събиране или реализиране на вземане над балансовата му стойност (цената на придобиване намалена с признати обезценки).

„Печалбите от операции с финансови инструменти“ се представят към „Финансови приходи“ в индивидуалния отчет за печалбата или загубата и другия всеобхватен доход.

Приход от дивиденти се признава, когато се установи правото да се получи дивидент.

## *РАЗХОДИ*

Дружеството отчита текущо разходите за дейността по икономически елементи и след това ги отнася по функционално предназначение с цел формиране размера на разходите по направления и дейности. Признаването на разходи за текущия период се извършва при начисляване на съответстващите им приходи.

Разходите се отчитат на принципа на текущо начисляване. Оценяват се по справедливата стойност на платеното или на предстоящото за плащане.

Финансовите разходи включват разходи за лихви по заеми, загуби от операции в чуждестранна валута, загуби от операции с финансови инструменти, вкл. промени в справедливата стойност на финансови активи отчитани по справедлива стойност в печалбата или загубата, които се признават като печалба или загуба, банковите такси се представят като „други финансови разходи“, други преки разходи по получени кредити и банкови гаранции, загуби от продажба на инвестиции в дъщерни и асоциирани предприятия.

Загубите от обезценки на финансови активи отчитани по цена на придобиване (намалена с обезценки) се представят като разходи от обезценки в индивидуалния отчет за печалбата или загубата и другия всеобхватен доход.

Разходите за лихви по получени заеми се признават пропорционално за периода по метода на ефективната лихва. Ефективният лихвен процент е лихвата, която точно дисконтира очакваните бъдещи парични плащания за периода на очаквания живот на финансовия пасив. Изчисляването включва всички такси и други възнаграждения, които са платени и са неразделна част от разходите по заеми изчислени с ефективния лихвен процент.

Загуби от продажби на вземания и други финансови активи се признават в отчета за печалбата или загубата и другия всеобхватен доход на датата, на която Дружеството е прехвърлило правата си върху вземанията (финансовите активи) и вече не може да получава възвръщаемост от тях.

Загубите в резултат от продажби на вземания се представят като „Загуби от операции с финансови инструменти“.

Разходи по заеми, които не могат да се отнесат пряко към придобиването, строителството или производството на отговарящ на условията актив, се признават в печалби и загуби, като се използва метода на ефективния лихвен процент.

Печалби и загуби от курсови разлики се представят на нетна база съответно към финансови приходи или финансови разходи в индивидуалния отчет за печалбата или загубата и другия всеобхватен доход.

## *ПЕЧАЛБИ ИЛИ ЗАГУБИ ЗА ПЕРИОДА*

Всички приходни и разходни статии, признати за периода, се включват в печалба или загуба, освен ако стандарт или разяснение от МСФО изискват друго.

Печалба или загуба е общата сума на приходите минус разходите, като се изключват компонентите на друг всеобхватен доход.

**Инвестиции в дъщерни предприятия**

Дружеството класифицира като инвестиции в дъщерни предприятия притежаваните от него акции и дялове в други дружества, над които упражнява контрол. Приема се, че е налице контрол, когато дружеството:

* притежава повече от половината от правата на глас в дадено предприятие;
* притежава половината или по-малко от половината права на глас в предприятие и :
  + притежава власт над повече от половината права на глас по силата на споразумение с други инвеститори;
  + притежава властта да управлява финансовата и оперативната политика на предприятието по силата на устав или споразумение;
  + притежава властта да назначава или освобождава мнозинството от членовете на Съвета на директорите или еквивалентен ръководен орган и контролът над предприятието е чрез този съвет или орган; или
  + притежава властта да подава мнозинството от гласовете на заседания на Съвета на директорите или еквивалентен ръководен орган и контролът над предприятието е чрез този съвет или орган.

Дългосрочните инвестиции, представляващи акции и дялове в дъщерни дружества се представят в индивидуалния финансов отчет по цена на придобиване (себестойност), намалена със загубите от обезценки. Акциите и дяловете от дъщерни дружества не се търгуват на фондови борси и няма активен пазар за тях, което обстоятелство създава практически затруднения за прилагането на алтернативни оценъчни методи за надеждно определяне на справедливата им стойност.

Притежаваните от дружеството дългосрочни инвестиции подлежат на преглед за обезценка към края на всеки отчетен период. При установяване на условия за обезценка след като се определи нейния размер, същата се отразява в индивидуалния отчет за печалбата или загубата като “разходи от обезценка”.

При покупка и продажба на инвестиции в дъщерни дружества се прилага “дата на търгуване” (дата на сключване на сделката).

Инвестициите в дъщерни дружества се отписват, когато настъпят правните основания за това.

### Финансови инструменти

**Финансови активи**

Финансовите активи на Дружеството включват паричните средства, търговските вземания, вземания от свързани предприятия и вземания по търговски заеми. Те се държат от Дружеството с цел получаване на договорените парични потоци и са класифицирани като Дългови инструменти /Финансови активи, отчитани по амортизирана стойност.

Ръководството определя класификацията на финансовите активи на дружеството към датата на първоначалното им признаване в индивидуалния отчет за финансовото състояние .

Обичайно дружеството признава в отчета за финансовото състояние финансовите активи на датата на търгуване – датата, на която то се е обвързало (поело е окончателен ангажимент) да закупи съответните финансови активи. Всички финансови активи първоначално се оценяват по тяхната справедлива стойност плюс преките разходи по транзакцията, с изключение на тези активи, които са по справедлива стойност през печалби и загуби. Последните се признават по справедлива стойност, а преките разходи по транзакцията се признават веднага в индивидуалния отчет за всеобхватния доход.

### 

### Последваща оценка на финансови активи

Последващата оценка на финансовите активи зависи от тяхната класификация при първоначалното им признаване като активи. Дружеството класифицира финансовите активи в една от следните категории:

1.Оценявани по амортизирана стойност, 2. Оценявани по справедлива стойност през друг всеобхватен доход и 3. Оценявани по справедлива стойност през печалбата или загубата.

Класификацията се определя на база бизнес модела за управление на дадения клас финансови активи и договорните характеристики на паричните потоци. Инвестиции, държани от Дружеството с цел получаване на печалба от краткосрочни продажби или обратни покупки, се класифицират като финансови активи, държани за търгуване. Инвестиции в дългови инструменти, които Дружеството държи в рамките на бизнес модел с цел събиране на договорените парични потоци, се класифицират като финансови активи, отчитани по амортизирана стойност. Инвестиции в дългови инструменти, които Дружеството държи в рамките на бизнес модел с цел събиране на договорените парични потоци и продажба се класифицират като финансови активи, отчитани по справедлива стойност в друг всеобхватен доход.

**Класификация на финансовите активи, съгласно МСФО 9**

***Финансови активи, отчитани по амортизирана стойност***

Дългови инструменти, които Дружеството държи в рамките на бизнес модел с цел събиране на договорените парични потоци и при които договорните парични потоци пораждат плащания единствено на главница и лихва се отчитат по амортизирана стойност. След първоначалното признаване активите се отчитат по амортизирана стойност.

Отчитането по амортизирана стойност изисква прилагането на метода на ефективния лихвен процент. Амортизираната стойност на финансов актив е стойността по която финансовият актив е отчетен първоначално, намалена с погашенията по главницата плюс или минус натрупаната амортизация с използване на метода на ефективния лихвен процент на всяка разлика между първоначалната стойност и стойността на падеж и намалена с обезценката.

В тази категория могат да попаднат следните финансови активи на Дружеството, в зависимост от избрания бизнес модел и характеристиките на паричните потоци от тях: търговски вземания, кредити и заеми, вземания по лизингови договори, вземания по предоставени депозити, вземания по цесии, вземания, придобити чрез цесии, кредити и заеми, придобити чрез цесии, инвестиции, държани до падеж.

***Финансови активи, отчитани по справедлива стойност през друг всеобхватен доход***

Дългови инструменти, които Дружеството държи в рамките на бизнес модел с цел както събиране на договорените парични потоци така и продажба на актива и при които договорните парични потоци пораждат плащания единствено на главница и лихва, се отчитат по справедлива стойност през друг всеобхватен доход. След първоначалното признаване активът се оценява по справедлива стойност с отчитане на промените в справедливата стойност в преоценъчния резерв на инвестициите в ценни книжа (друг всеобхватен доход). Когато дълговият инструмент се отпише, натрупаните печалби или загуби признати в друг всеобхватен доход се прехвърлят в печалбата или загубата.

В тази категория могат да попаднат следните финансови активи на Дружеството, в зависимост от избрания бизнес модел и характеристиките на паричните потоци от тях: търговски вземания, кредити и заеми, вземания по лизингови договори, вземания по предоставени депозити, вземания по цесии, вземания, придобити чрез цесии, кредити и заеми, придобити чрез цесии, финансови активи, дългови инструменти, които са на разположение за продажба.

***Финансови активи, отчитани по справедлива стойност през печалбата или загубата***

Тази категория финансови активи, се разделя на две подкатегории: финансови активи, държани за търгуване и финансови активи, които не са класифицирани в горните две категории. Даден финансов актив се класифицира в тази категория, ако е придобит с цел продажба в кратък срок или договорните му характеристики не отговарят на условието да пораждат плащания единствено на главница и лихва. Деривативите също се категоризират като държани за търгуване, освен ако не са определени за хеджиращи инструменти. Тези финансови активи могат да бъдат дългови или капиталови инструменти.

***Капиталови инструменти, отчитани по справедлива стойност през друг всеобхватен доход***

Дружеството може да направи неотменим избор да признава промените в справедливата стойност в инвестициите в капиталови инструменти в друг всеобхватен доход вместо в печалбата или загубата. Печалбите или загубите от промени в справедливата стойност ще се представят в друг всеобхватен доход и няма да могат да се прекласифицират в печалбата или загубата. Когато капиталовият инструмент се отпише, натрупаните печалби или загуби признати в другия всеобхватен доход направо се прехвърлят в други резерви и неразпределена печалба.

### Обезценка на финансови активи

Моделът за обезценка „очаквани кредитни загуби“ се прилага за финансовите активи, оценявани по амортизирана стойност или по справедлива стойност през друг всеобхватен доход, с изключение на инвестиции в капиталови инструменти и договорни активи. Съгласно МСФО 9, загубите се измерват по една от двете бази: 1. очаквани кредитни загуби за следващите 12 месеца след датата на финансовия отчет или 2. очакваните кредитни загуби за целия срок на финансовите активи. Първата база се прилага когато кредитния риск не е нарастнал значително от датата на първоначално признаване до датата на финансовия отчет (и кредитния риск е нисък към датата на финансовия отчет), в обратния случая се прилага втората база. Дружеството прилага втората база за търговските вземания и договорните активи (независимо дали са със или без значителен финансов компонент). Нарастването на кредитния риск се следи и определя на база информация за рискови фактори като наличие на просрочие, значително влошаване на финансовото състояние на длъжника и други.

Само за търговски вземания балансовата стойност се намалява, чрез използване на транзитна сметка и последващото възстановяване на отписаните преди това суми се кредитира срещу тази транзитна сметка. Промените в балансовата стойност на транзитната сметка се признават в печалба или загуба.

За всички други финансови активи балансовата сума се намалява с размера на загубата от обезценка.

За финансови активи, отчитани по амортизирана стойност, ако в следващ период сумата на загубата от обезценката намалее и спадът може по обективен начин да се свърже със събитие, което възниква, след като обезценката е призната, преди това признатите загуби от обезценка се възстановяват (или директно, или чрез коригиране на корективната сметка за търговски вземания) в печалбата или загубата. Въпреки това възстановяването не може да води до балансова стойност на финансовия актив, която да надвишава онази амортизирана стойност, която би била на датата на възстановяването, ако не е била призната загуба от обезценка.

### Отписване на финансови активи

Финансовите активи се отписват от отчета за финансовото състояние на дружеството, когато правата за получаване на парични средства (потоци) от тези активи са изтекли, или са прехвърлени и дружеството е прехвърлило съществената част от рисковете и ползите от собствеността върху актива на друго дружество (лице). Ако дружеството продължава да държи съществената част от рисковете и ползите, асоциирани със собствеността на даден трансфериран финансов актив, то продължава да признава актива в отчета за финансовото състояние, но признава също и обезпечено задължение.

**Последваща оценка на финансови пасиви**

Последващата оценка на финансовите пасиви, зависи от това как те са били класифицирани при първоначално признаване. Дружеството класифицира финансовите си пасиви в една от следните две категории:

***Пасиви, отчитани по справедлива стойност в печалба или загуба.*** Пасивите се класифицират в тази категория, когато те принципно са държани с цел продажба в близко бъдеще (търговски задължения) или са деривативи (с изключение на дериватив, който е предназначен за и е ефективен хеджиращ инструмент) или отговаря на условията за попадане в тази категория, определени при първоначалното признаване. Всички промени в справедливата стойност, отнасящи се до пасиви отчитани по справедлива стойност в печалбата или загубата се отчитат в индивидуалния отчет за печалбата или загубата към датата, на която възникват.

За годината завършваща на 30 Юни 2024 и 31 декември 2023г, Дружеството не е класифицирало, каквито и да било финансови пасиви като държани за продажба или отчитани по справедлива стойност в печалба или загуба.

***Други финансови пасиви.*** Всички задължения, които не са класифицирани в предишната категорията попадат в тази остатъчна категория. Тези задължения се отчитат по амортизирана стойност посредством метода на ефективния лихвен процент.

Обикновено търговски и други задължения и заеми се класифицират в тази категория.

Елементите, класифицирани като търговски и други задължения обикновено не се оценяват отново, тъй като задълженията са известени с висока степен на сигурност и уреждането е краткосрочно.

**Отписване на финансови пасиви**

Финансов пасив се премахва от отчет за финансовото състояние на Дружеството, само когато задължението бъде погасено, прекратено или изтече. Разликата между балансовата стойност на отписания финансов пасив и изплатената престация се признава в печалбата или загубата.

**Лихвени кредити и заеми**

### Това пояснение представя информация за договорните взаимоотношения на Дружеството относно ангажименти по лихвени кредити и заеми. Информация за въздействието на лихвените проценти е представена в раздел IV, точка 2 *Цели и политики на управление на финансовия риск.*

### Лихви, дивиденти, загуби и печалби

Лихви, дивиденти, загуби и печалби, свързани с финансов инструмент или компонент, който е финансов пасив, се признават като приходи или разходи в печалбата или загубата. Разпределенията за притежателите на инструменти на собствения капитал се признават директно в собствения капитал.

Разходите по операцията за капиталова сделка се отразяват счетоводно като намаление на собствения капитал.

Класификацията на финансов инструмент като финансов пасив или инструмент на собствения капитал определя дали лихвите, дивидентите, загубите и печалбите, свързани с този инструмент, се признават като приходи или разходи в печалбата или загубата. Плащанията на дивиденти за акции, изцяло признати като пасиви, се признават като разходи по същия начин както лихви по облигация. Печалбата и загубата, свързана с обратни изкупувания или рефинансиране на финансови пасиви, се признава в печалбата или загубата, докато обратните изкупувания или рефинансирането на инструменти на собствения капитал се признават като промени в собствения капитал. Промените в справедливата стойност на инструмента на собствения капитал не се признават във финансовите отчети.

Разходите при издаването или придобиването на свои инструменти на собствения капитал се отчитат в капитал, например при капиталова сделка разходите по сделката се отчитат счетоводно като намаление на собствения капитал.

Разходи по сделка, които са свързани с емитирането на съставен финансов инструмент, се разпределят към пасивния и капиталовия компонент, пропорционално на разпределението на постъпленията. Разходите по сделка, които са съвместно свързани с повече от една сделка (например разходите за съвместно предлагане на някои акции и котиране на други акции на фондова борса), се разпределят между тези сделки, като се използва рационална и относима към сходни сделки база за разпределение.

Печалбите и загубите, свързани с промени в балансовата стойност на финансов пасив, се признават като приходи или разходи в печалбата или загубата дори когато се отнасят до инструмент, който включва право на остатъчен дял от активите на предприятието в замяна срещу парични средства или друг финансов актив.

### Компенсиране на финансов актив и финансов пасив

Финансовите активи и финансовите пасиви се компенсират и в отчета за финансовото състояние се представя нетната сума когато:

* има юридически упражняемо право да компенсира признатите суми; и
* има намерение или да уреди на нетна база, или да реализира актив и едновременно с това да уреди пасив.

При счетоводното отчитане на прехвърлянето на финансов актив, който не отговаря на изискванията за отписване, Дружеството не компенсира прехвърления актив и свързания пасив.

Компенсирането на признат финансов актив и признат финансов пасив и представянето на нетната стойност се различават от отписването на финансов актив или финансов пасив.

Правото на компенсиране е юридическо право на длъжник по договор да уреди или по друг начин да елиминира цялата или част от сумата, дължима на кредитор, чрез приспадането от тази сума на сума, дължима от кредитора.

Ако има юридическо право да приспадне сума, дължима от трето лице, от сумата, дължима на кредитора, при условие че между трите страни съществува споразумение, в което ясно е установено правото на длъжника да извърши компенсирането, активите и пасивите се представят компенсирано.

### Пари и парични еквиваленти

Пари и парични еквиваленти включват пари в брой, депозити и други краткосрочни високо ликвидни инвестиции, които са лесно обръщаеми в определена сума пари и са предмет на незначителен риск от промени на стойността.

За целите само на отчета за паричните потоци, пари и парични еквиваленти включват банкови овърдрафти, платими при поискване. Тъй като характеристиките на подобни банкови споразумения са, че банковото салдо често се променя от положително до овърдрафт, те се считат за неразделна част от управлението на парите на Дружеството.

Блокираните парични средства, за които дружеството има ограничения в ползването се изключват от паричните средства в индивидуалния отчет за паричните потоци.

## *РАЗХОДИ ПО ЗАЕМИ*

Лихвата по заеми за финансиране на покупка и развитие на актив, който отговаря на условията за актив създаден в самото предприятие (т.е актив, който непременно изисква значителен период от време, за да стане готов за предвижданата му употреба или продажба) е включена в стойността на актива до момента, до който активите са значително готови за употреба или продажба. Такива разходи по заеми се капитализират нетно от какъвто и да било инвестиционен доход получен от временното инвестиране на средства, които са в излишък.

Всички други разходи по заеми се признават в печалба или загуба в периода, през който са възникнали.

## *СДЕЛКИ В ЧУЖДЕСТРАННА ВАЛУТА*

Паричните активи и пасиви в чуждестранна валута се превалутират във функционалната валута на съответното дружество от Дружеството с помощта на обменните курсове на датата на отчитане. Печалбите и загубите произтичащи от промените в обменните курсове след датата на сделката се признават в печалба или загуба (освен когато са отсрочени в друг всеобхватен доход като хедж на паричен поток).

Непаричните активи и пасиви, които се оценяват по историческа цена в чуждестранна валута се превалутират по обменния курс на датата на транзакцията. Разликите възникнали от превалутиране по непарични позиции, които се оценяват по справедлива стойност в чуждестранна валута (например капиталови инструменти на разположение за продажба) се превалутират, като се използват обменните курсове на датата, когато се определя справедливата стойност.

Паричните позиции в чуждестранна валута се преизчисляват, използвайки заключителния курс. Непаричните позиции, които се водят по историческа цена в чуждестранна валута се преизчисляват, използвайки обменния курс към датата на сделката. Непаричните позиции, които се оценяват по справедлива стойност във валута, се преизчисляват посредством обменните курсове към датата на оценка на справедливата стойност.

## *ПЕНСИОННИ И ДРУГИ ЗАДЪЛЖЕНИЯ КЪМ ПЕРСОНАЛА ПО СОЦИАЛНОТО И ТРУДОВО ЗАКОНОДАТЕЛСТВО*

Трудовите и осигурителни отношения с работниците и служителите в Дружеството се основават на разпоредбите на Кодекса на труда (КТ) и на разпоредбите на действащото осигурително законодателство.

Основно задължение на работодателя е да извършва задължително осигуряване на наетия персонал за фонд “Пенсии”, допълнително задължително пенсионно осигуряване (ДЗПО), фонд “Общо заболяване и майчинство” (ОЗМ), фонд “Безработица”, фонд “Трудова злополука и професионална болест” (ТЗПБ) и здравно осигуряване.

Размерите на осигурителните вноски се утвърждават конкретно със Закона за бюджета на ДОО и Закона за бюджета на НЗОК за съответната година. Вноските се разпределят между работодателя и осигуреното лице в съотношение, което се променя ежегодно и е определено в чл. 6, ал. 3 от „Кодекса за социално осигуряване” (КСО). Общият размер на вноската за фонд “Пенсии”, ДЗПО, фонд “ОЗМ”, фонд “Безработица” и здравно осигуряване през 2023 г., е както следва:

* 32,30% (разпределено в съотношение работодател: осигурено лице 18,52:13,78) за работещите при условията на трета категория труд;
* 42,30% (разпределено в съотношение работодател: осигурено лице 28,4:12,9) за работещите при условията втора категория.

В допълнение, изцяло за своя сметка работодателят прави осигурителна вноска за фонд “ТЗПБ”, която е диференцирана за различните предприятия от 0.4% до 1.1% в зависимост от икономическата дейност на дружеството. За 2024 година няма промени в осигурителните вноски. От 01.01.2024г. се увеличиха МРЗ от 780 лв. на 933 лв. и максималния осигурителен доход от 3 400 лв. на 3 750 лв. От тези промени не се очаква съществен ефект върху финансовия отчет и финансовото състояние на дружеството.

Към Дружеството няма създаден и функциониращ частен доброволен осигурителен фонд.

Осигурителните и пенсионни планове, прилагани от дружествата в качеството им на работодател се основават на българското законодателство и са планове с дефинирани вноски. При тези планове работодателят плаща месечно определени вноски в държавните фонд “Пенсии”, фонд “ОЗМ”, фонд “Безработица”, фонд “ТЗПБ”, както и в универсални и професионални пенсионни фондове – на база фиксирани по закон проценти и няма правно или конструктивно задължение да доплаща във фондовете бъдещи вноски в случаите, когато те нямат достатъчно да изплатят на съответните лица заработените от тях суми за периода на трудовия им стаж. Аналогично са задълженията по отношение на здравното осигуряване.

Дружествата осигуряват всяко наето лице, на основата на сключен договор с дружество за доброволно здравно осигуряване, за доболнични и болнични медицински услуги.

Съгласно разпоредбите на Кодекса на труда работодателят има задължение да изплати при прекратяване на трудовия договор следните обезщетения:

* неспазено предизвестие – за периода на неспазеното предизвестие;
* поради закриване на дружеството или на част от него, съкращаване в щата, намаляване на обема на работа и спиране на работа за повече от 15 дни и др. – от една брутна месечна работна заплата;
* при прекратяване на трудовия договор поради болест – в размер на брутното възнаграждение на работника за два месеца при условие, че има най-малко пет години трудов стаж и не е получавал обезщетение на същото основание;
* при пенсиониране – от 2 до 6 брутни месечни работни заплати според трудовия стаж в дружеството;
* за неизползван платен годишен отпуск – за съответните години за времето, което се признава за трудов стаж.

След изплащането на посочените обезщетения за работодателя не произтичат други задължения към работниците и служителите.

Краткосрочните доходи за персонала под формата на възнаграждения, бонуси и социални доплащания и придобивки, (изискуеми в рамките на 12 месеца след края на периода, в който персоналът е положил труд за тях или е изпълнил необходимите условия) се признават като разход в отчета за всеобхватния доход в периода, в който е положен трудът за тях или са изпълнени изискванията за тяхното получаване, като текущо задължение (след приспадане на всички платени вече суми и полагащи се удръжки) в размер на недисконтираната им сума. Дължимите вноски по социалното и здравно осигуряване се признават като текущ разход и задължение в недисконтиран размер заедно и в периода на начисление на съответните доходи, с които те са свързани.

Към датата на всеки финансов отчет Дружеството прави оценка на сумата на очакваните разходи по натрупващите се компенсируеми отпуски, която се очаква да бъде изплатена като резултат от неизползваното право на натрупан отпуск. В оценката не се включват приблизителната преценка в недисконтиран размер на разходите за вноски по задължителното обществено осигуряване.

Съгласно Кодекса на труда работодателят е задължен да изплаща на лица от персонала при настъпване на пенсионна възраст обезщетение, което в зависимост от трудовия стаж в съответното предприятие може да варира между 2 и 6 брутни месечни работни заплати към датата на прекратяване на трудовото правоотношение. По своите характеристики тези схеми представляват планове с дефинирани доходи.

Дружеството няма политика за отчитане на дългосрочни доходи на персонала и изготвяне на актюерски оценки. Ръководството прави ежегодно преглед дали се очаква да се изплатят обезщетения при настъпване на пенсионна възраст през следващите 12 месеца след датата на финансовия отчет и ако се очакват такива се признава провизия за обезщетението, което трябва да се изплати.

## *ДАНЪЦИ ВЪРХУ ДОХОДА И ДДС*

Дължимият текущо данък се изчислява с помощта на данъчните ставки в сила или приетите за действащи ставки към датата на отчитане. Номиналната данъчна ставка на корпоративния данък за 2024г. е 10% (2023:10%).

Няма промяна в данъчната ставка от 01.01.2024г., но в края на 2023г. в Закона за корпоративно подоходно облагане са приети промени, с които е предвидено многонационалните и големите национални групи предприятия да се облагат с национален допълнителен данък. Минималното ефективно данъчно облагане се прилага за съставни образувания, които са разположени в страната и които през данъчния период са членове на многонационална група предприятия или на голяма национална група предприятия с годишни приходи в консолидираните финансови отчети на крайното образувание майка на групата, включително приходите на изключените образувания, през поне два от четирите данъчни периода преди текущия данъчен период в размер на най-малко 750 000 000 евро или левовата им равностойност, определена по официалния валутен курс на лева към еврото. Тази част не се прилага за изключени образувания, а именно:

1. публично образувание, международна организация, организация с нестопанска цел, пенсионен фонд, инвестиционен фонд, който е крайно образувание майка, както и дружество за инвестиции в недвижими имоти, което е крайно образувание майка;

2. образувание, най-малко 95 на сто от стойността на което се държи пряко или косвено от едно или повече образувания по т. 1, различни от образувания за пенсионни услуги, и което:

а) извършва дейност, която се състои изцяло или почти изцяло в държане на активи или инвестиране на средства в полза на образувания по т. 1, или

б) извършва единствено спомагателни дейности към дейностите, извършвани от образувания по т.1;

3. образувание, най-малко 85 на сто от стойността на което се държи пряко или чрез едно или повече изключени образувания от едно или повече образувания по т. 1, различни от образувания за пенсионни услуги, при условие че печалбата му почти изцяло е формирана от дивиденти или капиталови печалби или загуби, които не се вземат предвид при определяне на допустимата печалба или загуба по реда предвиден в чл. 260н, ал. 2, т. 2 и 3.

Предвидено е вторично облагане в рамките на многонационална група предприятия.

Данъчната ставка на допълнителния данък е положителната разлика между 15 на сто и ефективната данъчна ставка на многонационалната или голямата национална група предприятия за юрисдикцията.

Към датата на настоящия финансов отчет Дружеството не е член на многонационална група или голяма национална група предприятия отговаряща на условията предвидени за допълнително облагане и не се очаква допълнително облагане на печалбата на Дружеството през 2024г.

Предвид и изключенията на МСС 12 за Дружеството не възникват задължения за допълнителни оповестявания относно данъци върху дохода от втори стълб .

Облагаемата печалба се различава от счетоводната печалба или защото някои доходи и разходи се считат за облагаеми или данъчно признати или защото времето, за което те са били облагаеми или данъчно признати се различава при тяхното данъчно и счетоводно третиране.

Посредством пасивния метод в отчета за финансовото състояние, отсрочен данък се признава за всички временни разлики между балансовата стойност на активите и пасивите във финансовия отчет на финансовото състояние и съответната данъчна основа, с изключение на репутацията, която не е призната за данъчни цели, както и за временни разлики, възникнали при първоначално признаване на активи и пасиви, които не влияят върху облагаемата или счетоводна печалба.

Отсроченият данък се изчислява по данъчните ставки, които се очаква да бъдат приложими за периода, когато активът се реализира или пасивът се уреди въз основа на данъчните ставки ( и данъчни закони), действащи или влезли в сила, в значителна степен, към датата на баланса.

Активи по отсрочени данъци се признават само до степента, до която Дружеството счита за вероятно (т.е. е по-вероятно) да е налице облагаема печалба, за да се реализира актив от същата данъчна група (юрисдикция).

Отсрочените данъчни активи и пасиви се приспадат само тогава, когато има законово право да приспадат текущи данъчни активи срещу текущи данъчни пасиви и отсрочените данъчни активи и пасиви се отнасят до данъци върху дохода, наложени от един и същ данъчен орган за едно дружество и намерението на Дружеството е да уреди сумата на нетна база.

Разходът за данъци за периода, включва текущ и отсрочен данък. Данък се признава в индивидуалния отчет за печалбата или загубата, с изключение на случаите, в които той произтича от сделки или събития, които се признават в друг всеобхватен доход или директно в капитал. В този случай, данъкът се признава в друг всеобхватен доход или съответно директно в собствения капитал. Когато данъкът възниква от първоначалното отчитане на бизнес комбинация, той се включва при осчетоводяването на бизнес комбинацията.

### Данък върху добавената стойност (ДДС)

Приходите, разходите и активите се признават нетно от ДДС, с изключение на случаите, когато:

* ДДС, възникващ при покупка на активи или услуги, не е възстановим от данъчните власти, в който случай ДДС се признава като част от цената на придобиване на актива или като част от съответната разходна позиция, както това е приложимо; и
* вземанията и задълженията, които се отчитат с включен ДДС.

Нетната сума на ДДС, възстановима от или дължима на данъчните власти се включва в стойността на вземанията или задълженията в индивидуалния отчет за финансовото състояние.

## *ПРОВИЗИИ*

Когато на датата на отчитане Дружеството има сегашно задължение (правно или конструктивно), като резултат от минало събитие и е вероятно, че Дружеството ще погаси това задължение, т.е. ще възникне изходящ паричен поток, се прави провизия в отчета за финансовото състояние. Провизии се правят като се използва най-добрата приблизителна оценка на сумата, която ще е необходима за погасяване на задължението и се дисконтират до сегашна стойност с помощта на дисконтов процент (преди данъци), който отразява текущите пазарни оценки на стойността на парите във времето и специфичните за задължението рискове. Промените в приблизителните оценки се отразяват в отчета за печалбата или загубата и другия всеобхватен доход през периода, в който възникват. Провизиите по гаранции се измерват с помощта на вероятностни модели, базирани на минал опит. Провизиите за преструктуриране се признават само след като засегнатите страни са били информирани за формалния план за преструктуриране.

## *КАПИТАЛ*

Капиталовите инструменти са договори, които пораждат остатъчен интерес в нетните активи на Дружеството. Обикновените акции се класифицират като капитал. Капиталовите инструменти се признават по сумата на получените постъпления, нетно от разходите, пряко свързани с транзакцията. Доколкото тези постъпления превишават номиналната стойност на емитирани акции, те се кредитират по сметка премиен резерв

### Разпределяне на дивидент

Дивидентите се признават като пасив, когато те са декларирани (т.е. дивидентите са разрешени по съответния начин и вече не са в обхвата на преценка на юридическото лице). Обикновено дивиденти се признават като пасив в периода, в който е одобрено тяхното разпределение по време на годишното общото събрание на акционерите. Междинните дивиденти се признават, когато се изплащат.

### Собствени акции

Разходите за закупените собствени акции се представят като намаление в собствения капитал в отчета за финансовото състояние. Когато собствените акции се продават или преиздават, те се кредитират в капитала. В резултат на това, печалби или загуби от собствени акции не се включват в индивидуалния отчет за печалбата или загубата и другия всеобхватен доход.

## *ОПРЕДЕЛЯНЕ НА СПРАВЕДЛИВА СТОЙНОСТ*

Справедлива стойност е: "Цената, която би била получена при продажба на даден актив или платена при прехвърлянето на задължение при обичайна сделка между пазарни участници към датата на оценката"

Справедливата стойност при първоначално признаване като цяло се равнява на цената на сделката освен в случаите, в които:

* Сделката е между свързани лица
* Сделката е сключена по принуда или при форсмажорни обстоятелства
* Пазарът на който се е случила сделката е различен от основния или най-изгодния пазар
* Разчетната единица, представена от цената на сделката, се различава от отчетната единица за актива или пасива, който се оценява по справедлива стойност

Определяне на справедлива стойност при пазари с ниско ниво на активност

При пазари с ниско ниво на активност:

* Определянето на справедлива стойност зависи от фактите, обстоятелствата и характеристите на пазара и изисква значителна преценка от страна на оценителя
* Сделките и котировките могат да не са представителни за определяне на справедлива стойност
* Необходим е допълнителен анализ върху сделките и котировките. Ако е необходимо те могат да бъдат коригирани, за да дават по-ясна картина при определянето на справедливата стойност

Вземат се предвид характеристиките на активен пазар, който участник на пазара ще вземе предвид на датата на оценката, като:

* Предполага уговорена сделка между участниците на пазара към датата на оценяване по текущите пазарни условия
* Предполага сделката да бъди извършена на основния пазар, в противен случай на най-изгодния пазар
* За нефинансов актив се взема предвид неговата най-ефективна или висока употреба
* За пасив отразява риска при неизпълнение, включително собствения кредитен риск

Използване с цел максимизиране на стойността, е онова използване на актив, от пазарните участници, което максимизира стойността на актива, и което е:

* + Физически възможно
  + Правно допустимо
  + Финансово осъществимо

Използването с цел максимизиране на стойността обикновено е идентично с (но не винаги) текущата употреба.

Ако няма основен пазар, изходната сделка се извършва в най-изгодния пазар, т.е. на пазара, които максимизира сумата, която ще се получи при продажбата на актива и свежда до минимум на сумата, която би била платена за прехвърляне на пасива (най-ликвидния пазар за Активи/Пасиви)

Основните и най-изгодните пазари са едни и същи в повечето случаи

Премии/отстъпки се съдържат във Справедливата Стойност(СС), ако те отразяват характеристика на актива/пасива, която участниците на пазара ще вземат предвид при сделка с активен пазар.

Прилагането на *блокиращ фактор* е забранено - Блокиращ фактор: корекция на котирана цена на активен пазар, защото нивото при нормална дневна търговия на пазара не е достатъчно да абсорбира количествата притежавани от предприятието

Ако пазарната активност спада се използват методи за оценяване

Когато има наблюдаема пазарна дейност

* Когато има спад в наблюдаемата пазарна дейност
* Когато обикновено няма проследима пазарна дейност
* Фокусът е върху това дали цените при сделките са сформирани в резултат на обичайна дейност (не продажби при ликвидация или бедствие); активността на пазара не е задължителен фокус

Същите принципи са приложими за финансови и нефинансови Активи/Пасиви

Дружеството използва подходящи според обстоятелствата методи за остойностяване, за които има достатъчно налични данни за оценяване на справедливата стойност, като използва максимално съответните наблюдаеми хипотези и свежда до минимум използването на ненаблюдаемите.

Подход на пазарните сравнения - използват се цени и друга полезна информация, генерирана от пазарни сделки с идентични или сравними (т.е. подобни) Активи/Пасиви

Подход на базата на разходите - отразява актуалната сума, която би се изисквала текущо, за да се замени годността на актива (често наричана текуща цена за подмяна)

Подход на базата на доходите - превръща бъдещи суми (например парични потоци или приходи и разходи) в единна текуща (т.е. сконтирана) сума, която отразява текущите пазарни очаквания за тези бъдещи суми

Всички активи и пасиви, за които се измерва справедливата стойност или оповестени във финансовите отчети се категоризират в йерархията на справедливата стойност , описана както следва , на базата на най-ниското ниво вход, който е от значение за оценяването на справедливата стойност като цяло.

Йерархията на справедливите стойност се категоризира в три нива на хипотези, използвани при методите за оценяване на справедливата стойност. Категоризацията е в различни нива в йерархията на справедливата стойност на базата на степента, в която входящите данни за измерването са наблюдавани и значението на входящите данни за оценяването на справедливата стойност в тяхната цялост:Йерархията на справедливите стойности предоставящи най-висок ранг на обявените (некоригирани) цени на активните пазари за идентични активи или пасиви (хипотези от 1-во ниво) и най-нисък - на ненаблюдаемите хипотези (хипотези от 3-то ниво).

Хипотези от 1-во ниво - Обявени (некоригирани) цени на активните пазари за идентични активи или пасиви, до които предприятието може да има достъп към датата на оценяване.

Хипотези от 2-ро ниво Други хипотези освен включените в ниво 1 обявени цени за актив или пасив, които са наблюдаеми пряко или косвено.

Хипотези от 3-то ниво Ненаблюдаеми хипотези за актив или пасив. Получени от техники за оценка , които включват входове за актива или пасива , които не се основават на пазарни данни ( непазарни фактори)

Трансфери между различните нива на йерархия на справедливата стойност се признават от Дружеството в края на отчетния период, през който е настъпила промяната.

## *КРИТИЧНИ СЧЕТОВОДНИ ПРЕЦЕНКИ И ПРИБЛИЗИТЕЛНИ ОЦЕНКИ*

При изготвянето на своите индивидуални финансови отчети, Дружеството е направило значителни преценки, прогнози и предположения, които оказват влияние на балансовата стойност на някои активи и пасиви, доходи и разходи, както и друга информация отчетена в бележките. Дружеството периодично следи тези прогнози и предположения и се уверява, че те съдържат цялата необходима информация, налична към датата, на която се изготвят финансовите отчети. Въпреки това не пречи реалните цифри да се различават от направените оценки.

Преценките, прогнозите и предположенията, за които съществува значителен риск да причинят съществени корекции в балансовите суми на активите и пасивите, в рамките на следващата финансова година, са разгледани по-долу.

### Тестове за обезценка на финансови активи

Финансов актив или група от финансови активи различни от тези, които попадат в категорията на активи по справедлива стойност в печалбата или загубата се оценяват за индикатори за обезценка в края на всеки отчетен период. Обезценка съществува само тогава, когато Дружеството установи, че е настъпило "събитие - загуба", засягащо очакваните бъдещи парични потоци на финансовия актив. Може да не е възможно да се определи едно събитие, което причинява обезценка още повече да се определи, когато е настъпило събитието загуба може да е свързано с упражняването на значителна преценка.

Ръководството е възложило на независим лицензиран оценител оценката към 31.12.2018 и 31.12.2019г. на представените в индивидуалния отчет за финансовото състояние и приложение 2.3., вземания придобити чрез цесии и същите са представени по справедливата им стойност определена от лицензирания оценител.

Лицензирания оценител е използвал методи за отразяване на обективните фактори за обезценка (сконтиране) на вземането, като инфлация, давностна събираемост, финансова обезпеченост и др., като се спазват основните изисквания на МСО.

Размерът на загубата от обезценка признат за финансови активи, отчитани по амортизирана стойност, е разликата между балансовата стойност на актива и сегашната стойност на очакваните бъдещи парични потоци дисконтирани с първоначалния ефективен лихвен процент.

За оценка и измерване на очакваните кредитни загуби на финансовите активи, отчитани по амортизирана стойност ръководството на Дружеството е възприело модели за обезценка, базирани на оценка на кредитен рейтинг на длъжниците на база финансовите им показатели и допълнителни рискове, като се вземат предвид и съществени промени в икономическата среда.

### Справедливата стойност на некотирани инвестиции

Ако пазарът на даден финансов актив не е активен или не е лесно достъпен Дружеството установява справедливата стойност на инвестицията с помощта на методи за оценка, които включват използването на скорошни (последните) формални сделки, позоваване на други инструменти, които са по същество същите чрез анализ на дисконтираните парични потоци и модели на ценообразуване отразяващи специфичните обстоятелства на емитента. Тази оценка изисква Дружеството да избере измежду диапазон от различни методологии за оценяване и да направи преценка относно очакваните бъдещи парични потоци и дисконтовата ставка.

### Приблизителна оценка на отсрочените данъци

Признаването на отсрочените данъчни активи и пасиви включва съставянето на серия от допускания. Например Дружеството трябва до оцени времето на възстановяване на временни разлики, дали е възможно временните разлики да не бъде възстановени в предвидимо бъдеще или доколко данъчните ставки се очаква да се прилагат за периода, когато активът ще се реализира или пасивът ще се уреди.

Що се отнася до отсрочени данъчни активи реализирането им в крайна сметка зависи от облагаемия доход, който ще е на разположение в бъдеще. Отсрочените данъчни активи се признават само когато е сигурно, че ще има облагаема печалба, срещу която може да се усвои отсроченият данъчен актив и е вероятно, че Дружеството ще реализира достатъчно облагаем доход в бъдещи периоди, за да оползотвори намалението при плащането на данък. Това означава, че Дружеството прави предположения за данъчното си планиране и периодично ги оценява повторно, за да отразяват промяната в обстоятелствата, както и данъчни разпоредби. Освен това измерването на отсрочен данъчен актив или пасив отразява начина, по който дружеството очаква да възстанови балансовата стойност на актива или уреди пасива. Непризнатите отсрочени данъчни активи, за които Дружеството няма достатъчно сигурност, че ще могат да бъдат възстановени са оповестени в приложение 2.2.

### Условни активи и пасиви

Условните пасиви на Дружеството не са признати, но са оповестени, освен ако възможността за изходящ поток на ресурси съдържащ икономически ползи е отдалечен във времето.

Условните пасиви представляват възможни задължения възникващи от минали събития, чието съществуване ще бъде потвърдено само от настъпването или ненастъпването на едно или повече несигурни бъдещи събития не изцяло в рамките на контрола на юридическото лице. Те не се признават защото не е вероятно, че изходящ поток от ресурси ще бъде необходим за покриване на задължението и сумата на задължението не може да бъде оценена с достатъчна надеждност.

Неизбежно определянето на условен пасив изисква значителни преценка от страна на ръководството.

***ОТЧИТАНЕ ПО СЕГМЕНТИ***

Акциите на Дружество се търгуват на регулиран пазар Българска Фондова Борса - София АД. Дружеството развива дейност само в един икономически сектор в Р България и поради тези причини няма да бъде представена информация за различните сектори в настоящия финансов отчет.

## *СВЪРЗАНИ ЛИЦА И СДЕЛКИ МЕЖДУ ТЯХ*

Дружеството спазва изискванията на МСС 24 при определяне и оповестяване на свързаните лица.

Сделка между свързани лица е прехвърляне на ресурси, услуги или задължения между свързани лица без разлика на това дали се прилага някаква цена.

# III. ДОПЪЛНИТЕЛНА ИНФОРМАЦИЯ КЪМ СТАТИИТЕ НА ИНДИВИДУАЛНИЯ ФИНАНСОВ ОТЧЕТ

## *1.Индивидуален отчет за печалбата или загубата и другия всеобхватен доход*

#### Разходи за външни услуги

|  |  |  |
| --- | --- | --- |
| **Разходи за външни услуги** | | |
| **Вид разход** | **30.6.2024 г.** | **30.6.2023 г.** |
| Други разходи за външни услуги |  | 1 |
| Такси БФБ АД, КФН, Централен депозитар АД | 4 | 4 |
| **Общо** | **4** | **5** |

#### Разходи за персонала

|  |  |  |
| --- | --- | --- |
| **Разходи за персонал** | | |
| **Разходи за:** | **30.6.2024 г.** | **30.6.2023 г.** |
| **Разходи за заплати, в т.ч.:** | **3** | **2** |
| на административен персонал | 3 | 2 |
| **Общо** | **3** | **2** |

### Финансови приходи и финансови разходи

|  |  |  |
| --- | --- | --- |
| **Финансови приходи** | | |
| **Вид приход** | **30.6.2024 г.** | **30.6.2023 г.** |
| **Приходи от лихви, в т.ч.:** | **78** | **78** |
| по заеми | 75 | 76 |
| по цесии | 3 | 2 |
| **От операции с финансови инструменти** |  | **31** |
| **Общо** | **78** | **109** |

|  |  |  |
| --- | --- | --- |
| **Финансови разходи** | | |
| **Вид разход** | **30.6.2024 г.** | **30.6.2023 г.** |
| **Разходи за лихви, в т.ч.:** | **3** | **3** |
| по заеми и цесии | 3 | 3 |
| **Общо** | **3** | **3** |
| **Резултат от финансови сделки** | **75** | **106** |

### 1.6. Нетна загуба на акция

Нетната печалба/(загуба) на акция е изчислена като нетната печалба/(загуба), подлежаща на разпределение между притежателите на обикновени акции е разделена на среднопретегления брой акции за периода.

Нетната печалба/(загуба) на акция с намалена стойност се изчислява като основната нетна печалба / (загуба) на акция се коригира така, че да се вземе предвид издаването на нови акции и данъчния ефект от плащане на дивидентите или лихви при условие, че всички права за намаляващи опции и други намаляващи потенциални обикновени акции бъдат упражнени.

Изчисляването на дохода на акция на база и използвания средно претеглен брой акции, са показани по-долу:

|  |  |  |
| --- | --- | --- |
| **Доход на акции** | | |
|  | **30.06.2024 г.** | **30.06.2023 г.** |
| **Числител: доходи, свързани с капитала** |  |  |
| *Продължаващи дейности: печалба/(загуба) за година.* | 68 | 99 |
| **Всичко печалба/(загуба)** | **68** | **99** |
| **Нетна печалба / (загуба)** | **68** | **99** |
|  |  |  |
| **Знаменател: средно претегления брой на акции** | 58 362 963 | 58 362 963 |
|  |  |  |
| **Равнение** | **58 362 963** | **58 362 963** |
| **Нетна печалба / (загуба) на акция ВGN** | **(0,0000)** | **(0,0000)** |

## *2. Индивидуален отчет за финансовото състояние*

### Нетекущи активи

#### 2.1. Инвестиции в дъщерни предприятия

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Инвестиции в дъщерни предприятия** | | | | | | | **30.06.2024 г.** | | | **31.12.2023 г.** |
| Инвестиции в дъщерни предприятия в България | | | | |  |  | 2 | | | 2 |
| **Общо** | | |  | |  |  | **2** | | | **2** |
| **Инвестиции в дъщерни предприятия** | | | | | | | | | | |
| **Наименование** | **Седалище** | **30.06.2024 г.** | | | | | | **31.12.2023 г.** | | |
| **размер** | | **Стойност** | | | | **размер** | **стойност** | |
| Инфра билдинг ЕООД | София | 100% | | 1 | | | | 100% | 1 | |
| Витех строй ЕООД | София | 100% | | 1 | | | | 100% | 1 | |
| ЛВЗ-Русе | Русе | 100% | | 31 223 | | | | 100% | 31 223 | |
| ЛВЗ-Русе-обезценка | Русе | -100% | | (31 223) | | | | -100% | (31 223) | |
| **Общо** |  |  | | **2** | | | |  | **2** | |

Инвестициите в дъщерни предприятия, за които има започнала процедура или открити производства по несъстоятелност са обезценени на 100 % (допълнително оповестяване в т.1 Свързани лица към т. ІV. Други оповестявания).

Дружеството няма условни задължения или други поети ангажименти свързани с инвестициите в дъщерни дружества.

#### 2.2. Активи по отсрочени данъци

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Временна разлика, неизползвани данъчни загуби, неизполвани данъчни кредити** | **31 декември 2023** | | **Движение на отсрочените данъци за 2024** | | | | **30 юни 2024** | |
| **увеличение** | | **намаление** | |
| **Данъчна временна разлика** | **Отсрочен данък** | **Данъчна временна разлика** | **Отсрочен данък** | **Данъчна временна разлика** | **Отсрочен данък** | **Данъчна временна разлика** | **Отсрочен данък** |
| **Активи по отсрочени данъци** | | | | | | | | |
| Доходи на ФЛ | 5 | 1 |  | - |  | - | 5 | 1 |
| **Общо активи по отсрочени данъци** | **5** | **1** | **-** | **-** |  | **-** | **5** | **1** |
| **Отсрочени данъци (нето)** | **5** | **1** | **-** | **-** |  | **-** | **5** | **1** |

|  |  |  |
| --- | --- | --- |
| **Отсрочени данъци** | **30.06.2024** | **31.12.2023** |
| Отсрочени данъчни активи | 1 | 1 |
| Отсрочени данъчни пасиви | - | - |
| **Отсрочени данъци (нето)** | **1** | **1** |

Поради липса на достатъчно сигурност доколко ще има обратно проявление от печалби, които ще реализира Дружеството в следващи години, не е признат отсрочен данъчен актив за данъчна загуба и обезценки на дъщерни предприятия.

### Текущи активи

#### 2.3 Други текущи финансови активи

|  |  |  |
| --- | --- | --- |
| **Текущи финансови активи** | **30.06.2024 г** | **31.12.2023** |
| Финансови активи, дългови инструменти, отчитани по амортизирана стойност | 125 | 114 |
| Финансови активи, дългови инструменти, отчитани по справедлива стойност през печалбата или загубата | 10 018 | 9 952 |
| **Общо** | **10 143** | **10 066** |

|  |  |  |
| --- | --- | --- |
| **Финансови активи, дългови инструменти, отчитани по амортизирана стойност - текущи** | | |
| **Вид** | **30.06.2024 г** | **31.12.2023 г.** |
| Кредити и заеми, отчитани по амортизирана стойност | 125 | 114 |
| **Общо** | **125** | **114** |

|  |  |  |
| --- | --- | --- |
| **Кредити и заеми, отчитани по амортизирана стойност - текущи** | | |
| **Вид** | **30.06.2024 г** | **31.12.2023 г.** |
| **Вземания по кредити и заеми от свързани лица в групата, в т.ч.: /нето/** | **6** | **3** |
| Вземания за главници по кредити и заеми от свързани лица в групата | 6 | 3 |
| **Вземания по кредити и заеми от несвързани лица, в т.ч.: /нето/** | **119** | **111** |
| Вземания за главници по кредити и заеми от несвързани лица | 68 | 68 |
| Вземания за лихви по кредити и заеми от несвързани лица | 54 | 46 |
| Обезценки на вземания по кредити и заеми от несвързани лица | (3) | (3) |
| **Общо** | **125** | **114** |

|  |  |  |
| --- | --- | --- |
| **Вземания по цесии, отчитани по справедлива стойност през печалбата или загубата - текущи** | | |
| **Вид** | **30.06.2024 г** | **31.12.2023 г.** |
| **Вземания по цесии от свързани лица в групата, в т.ч.: /нето/** | **9 180** | **9 117** |
| Вземания за главници по цесии от свързани лица в групата | 8 709 | 8 713 |
| Вземания за лихви по цесии от свързани лица в групата | 471 | 404 |
| **Вземания по цесии от несвързани лица, в т.ч.: /нето/** | **838** | **835** |
| Вземания за главници по цесии от несвързани лица | 1 138 | 1 138 |
| Вземания за лихви по цесии от несвързани лица | 24 | 21 |
| Обезценки на вземания по цесии от несвързани лица | (324) | (324) |
| **Общо** | **10 018** | **9 952** |

#### 2.4 Парични средства

|  |  |  |
| --- | --- | --- |
| **Парични средства** | | |
| **Вид** | **30.06.2024 г.** | **31.12.2023 г.** |
| **Парични средства в разплащателни сметки, в т.ч.:** | **-** | **-** |
| В лева | 3 |  |
| **Общо** | **3** |  |

#### 

#### 2.5. Собствен капитал

2.5.1. Основен капитал



#### 2.5.2.Премии от емисии

#### На 29.07.2008г. е вписано увеличение на капитала на дружеството, което става с публично предлагане на нови акции. Формирана е премия от емисии в размер на 10 072 хил.лв.

#### 2.5.3. Финансов резултат

|  |  |
| --- | --- |
| **Финансов резултат** | |
| **Финансов резултат** | **Стойност** |
| **Увеличения от:** | **68** |
| Печалба за годината - 2024 | 68 |
| **Печалба към 30.6.2024 г.** | **68** |
| **Загуба към 31.12.2022 г.** | **(58 584)** |
| **Увеличения от:** | **(4)** |
| Загуба за годината - 2023 | (4) |
| **Загуба към 31.12.2023 г.** | **(58 588)** |
| **Загуба към 30.6.2024 г.** | **(58 588)** |
| **Финансов резултат към 31.12.2022 г.** | **(58 584)** |
| **Финансов резултат към 31.12.2023 г.** | **(58 588)** |
| **Финансов резултат към 30.6.2024 г.** | **(58 520)** |

#### 2.6. Текущи търговски и други задължения

|  |  |  |
| --- | --- | --- |
| **Текущи задължения** | | |
| **Вид текущи задължения** | **30.6.2024 г.** | **31.12.2023 г.** |
| **Задължения към свързани лица, в т.ч.:** | **11** | **11** |
| Други задължения | 11 | 11 |
| **Задължения по доставки** |  | **3** |
| **Други задължения, в т.ч.:** | **-** | **23** |
| Задължения по начислени разходи към ФЛ за услуги |  | 23 |
|  |  |  |
| **Общо** | **11** | **37** |

|  |  |  |
| --- | --- | --- |
| **Балансова стойност на текущи търговски и други задължения по валути (сумите са в BGN)** | | |
| **Валута** | **30.6.2024 г.** | **31.12.2023 г.** |
| BGN | 11 | 37 |
| **Общо** | **11** | **37** |

#### 2.7. Други текущи финансови пасиви

|  |  |  |
| --- | --- | --- |
| **Текущи финансови пасиви** | **30.6.2024 г.** | **31.12.2023 г.** |
| Финансови пасиви, отчитани по амортизирина стойност | 223 | 185 |
| **Общо** | **223** | **185** |

|  |  |  |
| --- | --- | --- |
| **Финансови пасиви, отчитани по амортизирана стойност - текущи** | | |
| **Вид** | **30.6.2024 г.** | **31.12.2023 г.** |
| Кредити и заеми, отчитани по амортизирана стойност | 186 | 148 |
| Задължения по цесии, отчитани по амортизирана стойност | 37 | 37 |
| **Общо** | **223** | **185** |

|  |  |  |
| --- | --- | --- |
| **Кредити и заеми, отчитани по амортизирана стойност - текущи** | | |
| **Вид** | **30.6.2024 г.** | **31.12.2023 г.** |
| **Задължения по кредити и заеми към свързани лица в групата, в т.ч.:** | **18** | **22** |
| Задължения за главници по кредити и заеми към свързани лица в групата | 15 | 19 |
| Задължения за лихви по кредити и заеми към свързани лица в групата | 3 | 3 |
| **Задължения по кредити и заеми към свързани лица извън групата, в т.ч.:** | **168** | **126** |
| Задължения за главници по кредити и заеми към свързани лица извън групата | 154 | 115 |
| Задължения за лихви по кредити и заеми към свързани лица извън групата | 14 | 11 |
| **Общо** | **186** | **148** |

|  |  |  |
| --- | --- | --- |
| **Задължения по цесии, отчитани по амортизирана стойност - текущи** | | |
| **Вид** | **30.6.2024 г.** | **31.12.2023 г.** |
| **Задължения по цесии към свързани лица в групата, в т.ч.:** | **37** | **37** |
| Задължения за главници по цесии към свързани лица в групата | 37 | **37** |
| **Общо** | **37** | **37** |

|  |  |  |
| --- | --- | --- |
| **Балансова стойност на текущи финансови пасиви по валути (сумите са в BGN)** | | |
| **Валута** | **30.6.2024 г.** | **31.12.2023 г.** |
| BGN | 223 | 185 |
| **Общо** | **223** | **185** |

# IV. ДРУГИ ОПОВЕСТЯВАНИЯ

## *1. Свързани лица и сделки със свързани лица*

Дружеството оповестява следните свързани лица:

Основните акционери са оповестени в приложение 2.5.1.

Ключов ръководен персонал на предприятието – Съвет на директорите.

Антон Василев Божков – Председател и изпълнителен член на СД.

Членове:

Емилия Кирилова Симеонова

Татяна Христова Димитрова

Дъщерни предприятия на дружеството:

Локомотивен и вагонен завод ЕАД - 100% През 2012 г. „Инфра холдинг“ АД е загубило контрола над финансовата и оперативна политика на Локомотивен и вагонен завод ЕАД 100% поради това че дружеството e излязло в несъстоятелност С решение №196 от 06.07.2012 на Окръжен съд -Русе

**Други свързани лица. Вид свързаност**

|  |  |
| --- | --- |
| **Свързано лице** | **Вид свързаност** |
| Инфра Билдинг ЕООД | Дъщерно д-во на Инфра Холдинг |
| Инфра Минералс ЕООД- в ликвидация | Дъщерно д-во на Инфра Билдинг |
| Инфра Актив ЕООД | Дъщерно д-во на Инфра Билдинг |
| Инфра Имоти ЕООД | Дъщерно д-во на Инфра Билдинг |
| Инфра Рейлуейс ЕООД | Дъщерно д-во на Инфра Билдинг |
| Витех строй ЕООД | Дъщерно д-во на Инфра Холдинг |
| Инфра Германия Гмбх - в ликвидация | Дъщерно дружество на Инфра Актив ЕООД |

**Дружеството оповестява следните сделки и разчети със свързани лица:**

|  |  |  |  |
| --- | --- | --- | --- |
| **Салда на главници по заеми, предоставени на свързани лица в групата – 30.06.2024г.** | | | |
| **Кредитополучател** | **Вземания  до 1 година** | | |
|
| **Брутна стойност** | **Обезценки** | **Балансова стойност** |
| Инфра Билдинг ЕООД | 1 |  | 1 |
| Инфра Минералс ЕООД | 2 |  | 2 |
| Витех Строй ЕООД | 1 |  | 1 |
| Инфра Рейуелс ЕООД | 2 |  | 2 |
| Инфра Актив ЕООД | 1 |  | 1 |
| **Общо** | **7** | ***-*** | **7** |

|  |  |  |  |  |
| --- | --- | --- | --- | --- |
| **Заеми, предоставени на свързани лица в групата - данни** | | | | |
| **Кредитополучател** | **Валута** | **Л. %** | **Падеж** | **Обезпечения Гаранции** |
| Инфра Билдинг ЕООД | лв | 4,00% | 31.12.2025 | няма |
| Инфра Минералс ЕООД | лв | 4,00% | 31.12.2022 | няма |
| Инфра Минералс ЕООД | лв | 4,00% | 31.12.2025 | няма |
| Инфра Рейлуейс ЕООД | лв | 4,00% | 31.12.2022 | няма |
| Инфра Рейлуейс ЕООД | лв | 4,00% | 31.12.2025 | няма |
| Витех строй ЕООД | лв | 4,00% | 31.12.2025 | няма |
| Инфра актив ЕООД | лв | 4,00% | 31.12.2025 | няма |

|  |  |  |  |
| --- | --- | --- | --- |
| **Салда на главници по вземания по цесии от свързани лица в групата към 30.06.2024г** | | | |
| **Свързано лице** | **Вземания  до 1 година** | | |
|
| **Брутна стойност** | **Обезценки** | **Балансова стойност** |
| Инфра Рейуелс ЕООД | 505 |  | 505 |
| Витех строй ЕООД | 8 204 |  | 8 204 |
| **Общо** | **8 709** | ***-*** | **8 709** |

,

|  |  |  |  |  |  |
| --- | --- | --- | --- | --- | --- |
| **Начислени приходи от лихви и вземания за лихви по заеми и цесии, предоставени на свързани лица в групата** | | | | | |
| **Кредитополучател** | **Вземане към** | **Начислени през** | **Получени/ Отписани през** | **Обезценки** | **Вземане към** |
| **31.12.2023** | **2024** | **2024** | **30.6.2024** |
| Инфра Рейлуейс ЕООД | 61 | 10 |  |  | 71 |
| Витех строй ЕООД | 343 | 57 |  |  | 400 |
| **Общо** | **404** | **67** | **-** | ***-*** | **471** |

|  |  |  |
| --- | --- | --- |
| **Салда на главници по заеми, получени от свързани лица в групата – 30.06.2024г.** | | |
|  |
| **Кредитор** | **Задължения  до 1 година** | **Задължения  над 1 година** |  |
|  |
| Инфра Билдинг ЕООД | 15 |  |  |
| **Общо** | **15** | **-** |  |

|  |  |  |  |  |
| --- | --- | --- | --- | --- |
| **Начислени разходи лихви и задължения за лихви по заеми, получени от свързани лица в групата към 30.06.2024г** | | | | |
| **Кредитор** | **Задължение към** | **Начислени през** | **Платени през** | **Задължение към** |
| **31.12.2023** | **2024** | **2024** | **30.06.2024** |
| Инфра Билдинг ЕООД | 3 |  |  | 3 |
| **Общо** | **4** |  | **-** | **3** |

|  |  |  |
| --- | --- | --- |
| **Салда на главници по задължения по цесии към свързани лица в групата – към 30.06.2024г.** | | |
|
| **Свързано лице** | **Задължения  до 1 година** | **Задължения  над 1 година** |
|
| Инфра Билдинг ЕООД | 37 |  |
| **Общо** | **37** | **-** |

|  |  |  |  |  |
| --- | --- | --- | --- | --- |
| **Търговски и други задължения към свързани лица** | | | | |
| **Свързано лице** | **30.06.2024г.** | **Гаранции** | **31.12.2023г.** | **Гаранции** |
| Гаранции членове на СД | 11 |  | 11 | 11 |
| **Общо** | **11** |  | **11** | **11** |

## 

## *2. Цели и политика за управление на финансовия риск*

При осъществяване на своята текуща, инвестиционна и финансова дейност, Дружеството е изложено на следните финансови рискове:

• Кредитен риск: възможността длъжник да не изплати заем – изцяло или частично – или да не го изплати своевременно, предизвиквайки по този начин загуба за Дружеството;

• Ликвиден риск: рискът компанията да няма или да не е в състояние да набави парични средства, когато са необходими и поради това да срещне трудности при изпълнение на своите финансови задължения;

• Пазарен риск: рискът определен финансов инструмент да претърпи колебания по отношение на справедливата стойност или на бъдещите парични потоци в резултат на колебания на пазарните цени. Всъщност Дружеството е изложено на три компонента на пазарния риск:

- Лихвен риск;

- Валутен риск;

- Риск от промяна в цената на собствения капитал.

За ефективно управление на тези рискове, Бордът на директорите е одобрил специфични стратегии за мениджмънт на финансовия риск, които са в съответствие с корпоративните цели. Основните насоки на тези стратегии определят краткосрочните и дългосрочните цели и действия, които трябва да се предприемат, за да се управляват финансовите рискове, пред които е изправено Дружеството.

Основните насоки на политиката по отношение на финансовите рискове са следните:

• Минимизиране на лихвения риск, валутния риск и ценовия риск за всички видове сделки;

• Максимално използване на „естественото хеджиране”, при което в максимална възможна степен се залага на естественото прихващане на продажби, разходи, дължими суми и вземания, преизчислени в съответната валута, вследствие на което се налага прилагане на стратегии на хеджиране само за салдата в превишение. Същата стратегия се прилага и по отношение на лихвения риск;

• Внедряване на деривативи или други подобни инструменти единствено за целите на хеджиране;

• Всички дейности по управление на финансовия риск се осъществяват и контролират на централно ниво;

• Всички дейности по управление на финансовия риск се осъществяват на разумна и последователна основа и при спазване на най-добрите пазарни практики.

Дружеството може да инвестира в акции или други подобни инструменти само в случай, че е налице временна допълнителна ликвидност, като за всички подобни сделки е необходимо разрешение от Съвета на директорите.

Политиките на дружеството за управление на риска по деривативите са следните:

• Внимателно документиране на всички деривативи, включително и връзките помежду им, както и хеджираните позиции към началната дата и в течение на целия им живот;

• Признаване на случаите на недействителност в консолидирания отчет за печалбата или загубата и другия всеобхватен доход веднага, щом възникне такава недействителност;

• Оценяване на ефективността на хеджиране към началната дата и към всяка следваща отчетна дата, като се гарантира, че са спазени критериите на IAS 39 (МСС 39);

• Използване само на висококачествени финансови институции като насрещна страна при Деривативите.

В следващата таблица е представен анализ на финансовите инструменти, измерени след първоначалното им признаване по справедлива стойност, групирани в нива от 1 до 3 в зависимост от степента, в която е наблюдаема (е възможно да се наблюдава) тяхната справедлива стойност:

• Ниво 1 - Измерванията на справедливата стойност се базират на котираните цени (некоригирани) на активните пазари за идентични активи или пасиви;

• Ниво 2 - Измерванията на справедливата стойност се базират на изходна информация, различна от котираните цени при Ниво 1, като тази информация е наблюдаема за актива или пасива директно (т.е. като цени) или индиректно (т.е. произтича от цените);

• Ниво 3 - Измерванията на справедливата стойност се базират на техники на оценка, които включват входяща информация за актива или пасива, която не се базира на наблюдаеми пазарни данни (ненаблюдаема входяща информация).

## *Оценка*

Прилаганите счетоводни политики за оценка на финансовите активи и пасиви са както следва:

|  |  |  |  |  |
| --- | --- | --- | --- | --- |
| Вид актив / пасив |  | Класификация |  | База за оценка |
|  |  |  |  |  |
| Парични средства |  | Парични средства |  | Амортизирана стойност |
|  |  |  |  |  |
| Блокирани парични средства |  | Блокирани парични средства |  | Амортизирана стойност |
|  |  |  |  |  |
| Краткосрочни и дългосрочни заеми |  | Финансов пасив |  | Амортизирана стойност |
|  |  |  |  |  |
| Търговски вземания |  | Вземания, възникнали първоначално в Дружеството |  | Търговските вземания са безлихвени краткосрочни вземания, които обичайно се оценяват по оригиналната им фактурна стойност, намалена с евентуални разходи за обезценка (резерв за трудносъбираеми вземания). |
|  |  |  |  |  |
| Вземания по цесии |  | Финансови активи |  | Справедлива стойност |
| Търговски задължения |  | Финансов пасив |  | Търговските задължения са безлихвени краткосрочни задължения, които обичайно се оценяват по оригиналната им фактурна стойност. |
|  |  |  |  |  |
| Задължения по цесии и заеми |  | Финансов пасив |  | Амортизирана стойност |

Концепцията за справедливата стойност предполага реализиране на финансови инструменти чрез продажба. Като такива дружеството е класифицирало вземанията си по договори за цесия.

В повечето случаи, обаче, особено по отношение на търговските вземания и задължения, дружеството очаква да реализира тези финансови активи чрез тяхното цялостно обратно изплащане или респ. погасяване във времето. Затова те се представят по тяхната амортизируема стойност.

Балансовите стойности на финансовите активи и пасиви (финансовите инструменти) на дружеството могат да бъдат представени в следните категории:

|  |  |  |  |
| --- | --- | --- | --- |
| **Финансови активи** | **30.06.2024г.** | **31.12.2023г.** |  |
|  |  |  |  |
| **Други текущи финансови активи, в т.ч.:** | **10 143** | **1**0 066 |  |
|  |  |  |  |
| *Текущи вземания по договори за цесии* | *10 018* | *9 952* |  |
| *Предоставени заеми* | *125* | *114* |  |
| Парични средства | 3 |  |  |
| **Общо финансови активи** | **10 146** | **10 066** |  |

|  |  |  |
| --- | --- | --- |
| **Финансови пасиви** | **30.06.2024г.** | **31.12.2023г.** |
| Текущи търговски и други задължения | 11 | 37 |
| Текущи задължения по договори за цесии | 37 | 37 |
| Текущи задължения по получени заеми | 186 | 148 |
| **Общо финансови пасиви** | **234** | **222** |

## *Информация за финансовия риск*

## Кредитен риск

Дружеството контролира своята изложеност на кредитен риск чрез установяване на граници на риска по отношение на отделните клиенти. Дружеството е възприело политика на извършване на делова активност само с кредитоспособни насрещни страни.

Дружеството не държи допълнително обезпечение за никое от своите вземания.

Всички вземания, които са просрочени към отчетната дата, са съответно обезценени.

Кредитният риск, който възниква от другите финансови активи на Дружеството, като например, парични средства и други финансови активи, представлява кредитната експозицията на Дружеството, произтичаща от възможността неговите контрагенти да не изпълнят своите задължения. Максималната кредитна експозиция на Дружеството по повод на признатите финансови активи, възлиза на съответната им стойност по отчета за финансовото състояние към 30 юни 2024г.

Дружеството не държи допълнително обезпечение за никое от своите вземания.

Всички вземания, които са просрочени към отчетната дата и не са предоговорени до датата на одобрение на финансовия отчет, са съответно обезценени.

Кредитният риск, който възниква от другите финансови активи на Дружеството, като например, парични средства и други финансови активи, представлява кредитната експозицията на Дружеството, произтичаща от възможността неговите контрагенти да не изпълнят своите задължения. Максималната кредитна експозиция на Дружеството по повод на признатите финансови активи, възлиза на съответната им стойност по индивидуалния отчет за финансовото състояние към 30 юни 2024г.

Максималната кредитна експозиция на Дружеството е представена по-долу:

|  |  |  |  |  |
| --- | --- | --- | --- | --- |
|  |  | 30 юни 2024г |  | 31 декември  2023 |
| Парични средства |  | - |  | - |
| Текущи финансови активи, нетно |  | 10 143 |  | 10 066 |
|  |  |  |  |  |
| **Общо** |  | **10 143** |  | **10 066** |

### Ликвиден риск

Ликвидният риск произтича от възможността Дружеството да не осигури достатъчно външно финансиране, както и контрагентите да не изпълнят своите финансови задължения на договорените падежи. С цел минимизиране на този риск, периодично се извършва преглед и оценка на събираемостта на търговските и други краткосрочни вземания като за тези, които са трудносъбираеми и несъбираеми се заделят резерви, както е посочено по-горе.

Дружеството очаква, че ще се генерират задоволителни парични постъпления, за да се изпълнят паричните ангажименти, които има към 30 юни 2024г.

### Лихвен риск

Лихвеният риск произтича от колебанията в цената на финансов инструмент в зависимост от промените в лихвените нива. Дружеството не използва хеджиращи инструменти.

### Валутен риск

Валутни рискове има при сделки от продажби или покупки в чуждестранна валута, налични финансови активи и пасиви в чуждестранна валута. Валутният риск произтича от колебанията в цената на финансов инструмент в зависимост от промените във валутните курсове. През 2024г. Дружеството няма сделки в чуждестранна валута. Към 30 юни 2024г. Дружеството не отчита финансови активи във валута различна от BGN и Euro, поради което не е изложено на валутен риск.

### Пазарен риск

Пазарен риск е рискът, че справедливата стойност на бъдещите парични потоци от даден инструмент ще варира поради промените в пазарните цени. Пазарните цени включват четири типа риск: лихвен, валутен, стоков и друг ценови риск, какъвто е и рискът за цената на собствения капитал. Финансовите инструменти, които биват засегнати от пазарния риск, включват заеми и привлечени средства, депозити, инструменти на разположение за продажба и деривативни финансови инструменти.

Анализите на чувствителността са свързани със състоянието към 30 юни 2024г. и 2023г.

Анализите на чувствителността се изготвят при предположението, че сумата на нетния дълг, съотношението на фиксираните към плаващите лихвени проценти по дълга и деривативите и съотношението на финансовите инструменти в чуждестранни валути, са постоянни и на база определянето на хеджове както те съществуват към 30 юни 2024.

Към 30 юни 2024г. и 31 декември 2023г., дружеството не представя анализ на чувствителността за лихвен и валутен риск, тъй като няма лихвоносни вземания и задължения с променлива лихва и валутни вземания и задължения.

### Климатични рискове

Оценката на риска, свързан с климата, се отнася до потенциалната финансова чувствителност спрямо климатичните рискове и възможности, което води до необходимост от адаптиране на финансови подходи към въпроса за климатичните промени.  Промените в политиките, свързани с климата и нарастващите физически рискове (от глобалното затопляне), ще наложат преоценка на стойността на всеки финансов актив. Парижкото споразумение съдържа план за действие за ограничаване на глобалното затопляне. Парижкото споразумение влиза в сила на 4 ноември 2016г., когато беше изпълнено условието то да бъде ратифицирано от поне 55 страни, отговорни за най-малко 55% от общите емисии на парникови газове. Всички държави от ЕС ратифицираха споразумението.

Основната дейност на дружеството е свързана с придобиване, управление, оценка и продажба на участия в български и чуждестранни дружества, придобиване, оценка и продажба на патенти, отстъпване на лицензии за използване на патенти на дружества, в които холдинговото дружество участва, финансиране на дружества, в които холдинговото дружество участва, придобиване, управление и продажба на акции, всякаква друга дейност, незабранена от закона.„Инфра Холдинг“" АД няма нито пряко, нито косвено влияние върху емисиите на парникови газове.

Важността на Парижкото споразумение за България е в това, че като страна-членка на ЕС трябва да допринася за постигането на общите цели – намаляване на емисиите парникови газове с поне 55% до 2030 г. и постигане на климатична неутралност до 2050 г. Същевременно, предвид променените обстоятелства в международен план, не само по отношение на търговията с емисии, е наложително националната политика за реагиране на климатичните промени да бъде променена за разработване на нов тип законодателен акт, отчитащ комплексния и хоризонтален характер на климатичната политика и регламентиращ осъществяването й с отчитане на специфични за България рискове от вече наблюдаваните климатични промени. Този нов тип законодателен акт за климата трябва да стъпи на[новия Европейски закон за климата](https://ec.europa.eu/clima/policies/eu-climate-action/law_bg)  и да прилага добри практики от други страни съобразно условията в България.

Във връзка с повишаване на цените на ел.енергията през втората половина на 2022г, през октомври 2022г, държавите – членки на ЕС, приеха официално регламент на Съвета относно спешна намеса за справяне с високите цени на енергията.

Регламентът въвежда общи мерки за намаляване на търсенето на електроенергия и за събиране и преразпределяне на свръхприходите от енергийния сектор към домакинствата и малките и средните предприятия. Регламентът на Съвета определя доброволна обща цел за намаляване с 10% на брутното потребление на електроенергия и задължителна цел за намаляване с 5% на потреблението на електроенергия през върховите часове. Държавите членки ще имат свободата да изберат подходящите мерки за намаляване на потреблението с оглед на постигането и на двете цели през този период.

Рязкото повишаване на цените на ел.енергията не оказва пряко влияние върху дейността на дружеството. Като цяло на този етап не се наблюдават съществени преки ефекти върху дейността на дружеството от климатичните рискове.

## 3*. Управление на капитала*

Капиталът включва собствен капитал, принадлежащ на акционерите.

Основната цел на управлението на капитала на Дружеството е да се гарантира, че тя поддържа стабилен кредитен рейтинг и подходящи капиталови съотношения, за да поддържа бизнеса си и да увеличи максимално стойността за акционерите.

Дружеството управлява капиталовата си структура и прави корекции в нея с оглед на промените в икономическите условия. За поддържане или коригиране на капиталовата структура Дружеството може да коригира плащането на дивиденти на акционерите, възвръщаемостта върху капитала на акционерите или емисията на нови акции.

През периода, приключващ на 30 юни 2024г. и 31 декември 2023 г. няма промени в целите, политиката или процесите за управление на капитала.

Дружеството наблюдава капитала като използва съотношение на задлъжнялост, което представлява нетния дълг, разделен на общия капитал плюс нетния дълг. Дружеството включва в нетния дълг, лихвоносните заеми и привлечени средства, заем от партньори в съвместно предприятие, търговски и други задължения, намалени с паричните средства и паричните еквиваленти.

## *4. Условни активи и пасиви*

Условните пасиви на Дружеството не са признати, но са оповестени, освен ако възможността за изходящ поток на ресурси съдържащ икономически ползи е отдалечен във времето.

Условните пасиви представляват възможни задължения, възникващи от минали събития, чието съществуване ще бъде потвърдено само от настъпването или ненастъпването на едно или повече несигурни бъдещи събития не изцяло в рамките на контрола на юридическото лице. Те не се признават защото не е вероятно, че изходящ поток от ресурси ще бъде необходим за покриване на задължението и сумата на задължението не може да бъде оценена с достатъчна надеждност.

Неизбежно определянето на условен пасив изисква значителни преценка от страна на ръководството.

Дружеството не признава условните активи. Те обикновено възникват от непланирани или други неочаквани събития, които пораждат възможност в Дружеството да постъпи входящ поток икономически ползи. Условните активи не се признават във финансовите отчети, тъй като това може да има за резултат признаването на доход, който може никога да не бъде реализиран.

***5. Събития след края на отчетния период***

Не са настъпили съществени събития след края на отчетния период, които да налагат допълнителни корекции или оповестявания във финансовия отчет на Дружеството за периода, приключващ на 30 юни 2024г.

## *6. Възнаграждение за одит*

Съгласно чл. 30, ал. 1 от ЗС Дружеството оповестява, че възнаграждението за одит на индивидуалните и консолидирани финансови отчети за 2023г. е в размер на 9 хил.лв.

## *7. Принцип-предположение за действащо предприятие – финансово състояние*

Индивидуалният финансов отчет за периода завършващ на 30 юни 2024г. е изготвен на принципа на действащо предприятие.

## *8. Значими събития през първо шестмесечие на 2024г. и ефекти върху дружеството*

**Последици от руската инвазия в Украйна**

В края на м. Февруари 2022г. Русия нападна Украйна в резултат, на което са настъпиха редица негативни последствия за икономиката на ЕС и в частност на България.

Инвазията на Русия в Украйна оказа силно влияние върху страните от Югоизточна Европа, които споделят общи граници с Киев или са достатъчно близо, за да изпитат силно негативното въздействие от войната, превръщайки се буквално за една нощ в част от транзитния маршрут или крайна дестинация за украинските бежанци. Въпреки че България няма обща граница с Украйна, косвено бяха усетени ефектите от войната. България, която разчита в голяма степен на енергийните доставки от Русия, беше една от първите страни, чиито газови доставки бяха прекъснати от Москва. България прие голям брой украински граждани, развивайки политика за тяхното интегриране и подпомагане.

Дружеството няма активи в засегнатите във военния конфликт страни. На този етап няма преки последствия върху финансовото състояние на Дружеството.

Към датата на одобрение на финансовия отчет не може да се даде точна оценка за ефекти върху икономиката на България и в частност върху дружеството.

**Последици от военния конфликт между Израел и Палестина**

На 07.10.2023 г. с изненадващо нападение на територията на еврейската държава се възобнови тлеещият военен конфликт между Палестина и Израел. Тази ескалация на напрежението в Близкия изток и по специално в ивицата Газа, доведе до редица несигурности в икономическото и геополитическото развитие на региона, постави редица въпроси и доведе до негативни последствия в икономическото развитие в световен мащаб.

Дружеството няма активи в засегнатите във военния конфликт страни. На този етап няма преки последствия върху финансовото състояние на Дружеството.

**Макроикономическа среда**

Влошаването на макроикономическата среда през 2023г. несъмнено налага адаптиране на бизнес моделите към нова конюнктура. За втора поредна година продължава да се наблюдава висока инфлация и тенденция за ръст на лихвите. Това от своя страна поставя под висок риск от по-съществени увеличения на разходите и натиск на трудовия пазар, риск относно конкуретноспособността на Дружеството, увеличаване на разходите за заеми, намаляване на способността за финансиране. На този етап не се наблюдават съществени преки негативни ефекти, които да не могат да бъдат контролирани. Ръководството ще продължи да следи внимателно макроикономическите показатели и потенциалните рискове пред Дружеството. Предвид неблагоприятната външна и вътрешна икономическа обстановка, реалният растеж на БВП се прогнозира да остане под потенциалния, като през 2024 г. се очаква да бъде малко над 2%. До 2026г. растежът плавно ще се възстанови до средните нива преди пандемията, като вътрешното търсене ще продължи да бъде основен фактор на икономическия растеж. Динамиката на потреблението ще се определя от нарастването на работните заплати, умереното повишаване на заетостта и ниския, но все пак положителен растеж на кредитната активност в страната. Инвестициите ще се влияят основно от темповете на усвояване на средствата от ЕС. За целия период 2024-2026 г. приносът на външното търсене в икономическия растеж ще остане отрицателен.

В средносрочен план икономическият растеж в България се очаква да бъде в рамките на 3-3.5% годишно. Нарастването на инвестициите ще се определя основно от напредването на програмния период и допусканията за ускорено усвояване на европейски средства по Националния план за възстановяване и устойчивост.

През периода 2024-2026 г. инфлацията постепенно ще намалява, но ще бъде по-висока от обичайната през предходното десетилетие. Това до голяма степен се дължи на външни фактори.

През периода 2024-2026 г. заетостта в страната ще продължи да се определя от темпа на икономически растеж при ограниченията, зададени от демографската ситуация. На този етап не се отчита промяна в предлагането на труд, породена от бежанската вълна от Украйна. Основанията са свързани с това, че близо 1/3 от бежанците са под трудоспособна възраст.

На този етап не може да се даде точна оценка и прогноза за ефекта на макроикономическата среда в края на 2023г. и през второ тримесечие на 2024г. върху дружеството.

# V. ФИНАНСОВИ ПОКАЗАТЕЛИ

Въз основа на данните от индивидуалния финансов отчет на дружеството може да бъде извършен финансов анализ на следните показатели:

|  |  |  |  |  |  |
| --- | --- | --- | --- | --- | --- |
| **Показатели** | | | | | |
| **№** | **Показатели** | **2024 г.** | **2023 г.** | **Разлика** | |
| **Стойност** | **Стойност** | **Стойност** | **%** |
| 1 | Нетекущи активи | 3 | 3 | - | 0% |
| 2 | **Текущи активи, в т.ч.:** | **10 146** | **10 066** | **80** | 1% |
| 3 | Текущи финансови активи | 10 143 | 10 066 | 77 | 1% |
| 4 | Парични средства | 3 | - | 3 | #DIV/0! |
| 5 | Обща сума на активите | 10 149 | 10 069 | 80 | 1% |
| 6 | Собствен капитал | 9 915 | 9 847 | 68 | 1% |
| 7 | Финансов резултат | 68 | 99 | (31) | -31% |
| 8 | Текущи пасиви | 234 | 222 | 12 | 5% |
| 9 | Обща сума на пасивите | 234 | 222 | 12 | 5% |
| 10 | Приходи общо | 78 | 109 | (31) | -28% |
| 11 | Разходи общо | 10 | 10 | - | 0% |
|  |  |  |  |  |  |
| **Коефициенти** | | | | | |
| **№** | **Коефициенти** | **2024 г.** | **2023 г.** | **Разлика** | |
|  | **Стойност** | **Стойност** | **Стойност** | **%** |
|  | **Рентабилност:** |  |  |  |  |
| 1 | На собствения капитал | 0,0069 | 0,0101 | (0,0032) | -32% |
| 2 | На активите | 0,0067 | 0,0098 | (0,0031) | -32% |
| 3 | На пасивите | 0,2906 | 0,4459 | (0,1553) | -35% |
|  |  |  |  |  |  |
|  | **Ефективност:** |  |  |  |  |
| 4 | На разходите | 7,8000 | 10,9000 | (3,1000) | -28% |
| 5 | На приходите | 0,1282 | 0,0917 | 0,0365 | 40% |
|  | **Ликвидност:** |  |  |  |  |
| 6 | Обща ликвидност | 43,3590 | 45,3423 | (1,9834) | -4% |
| 7 | Бърза ликвидност | 43,3590 | 45,3423 | (1,9834) | -4% |
| 8 | Незабавна ликвидност | 43,3590 | 45,3423 | (1,9834) | -4% |
| 9 | Абсолютна ликвидност | 0,0128 | - | 0,0128 | #DIV/0! |
|  | **Финансова автономност:** |  |  |  |  |
| 10 | Финансова автономност | 42,3718 | 44,3559 | (1,9841) | -4% |
| 11 | Задлъжнялост | 0,0236 | 0,0225 | 0,0011 | 5% |